qundao/data-zh-poetry huggingface dataset:
落梅风·落梅·宫烟如水湿芳晨
作者：无名氏
朝代：宋
体裁：词

宫烟如水湿芳晨。寒梅似雪相亲。玉楼侧畔数枝春。惹香尘。寿阳娇面偏怜惜，妆成一面花新。镜中重把玉纤匀。酒初醺。
蓦山溪
作者：无名氏
朝代：宋
体裁：词

冰肌玉骨，不假铅黄借。岂是占年芳，又只恐、嫌春不嫁。十分清瘦，可㬠有闲愁，沙路晚，雪村晴，半幅江南画。林间系马，曾忆关山夜。醉袖惹香归，误几回、灯前娇雅。如今老矣，无计奈春何，人去后，独来时，风月闲亭榭。
蓦山溪
作者：无名氏
朝代：宋
体裁：词

素苞淡注。自是东君试。占断陇头光，正雪里、前村独步。一枝竹外，日暮怯轻寒，山色远，水声长，寂寞江头路。小桥斜渡。人静销魂处。淡月破黄昏，疏影浮、清香暗度。竹篱茅舍，斜倚为谁愁，应有恨，负幽情，惟恐风姨妒。
蓦山溪 其十三 剪彩梅花
作者：无名氏
朝代：宋

危栏独倚，往事思量遍。回首掩朱扉，敛云鬓、闲拈针线。轻罗碎剪，缝个小梅花，灯闪闪，夜沈沈，玉指轻轻捻。寒苞素艳，浑似枝头见。半拆与初开，谁赢得、江南手段。玉冠斜插，惟恨欠清香，风动处，月明时，不怕吹羌管。
蓦山溪 其十五 蜡梅
作者：无名氏
朝代：宋
体裁：词

梅梢破萼，已见春心了。别有淡容仪，又不与、嫣然同笑。东风剪蜡，簇作闹蛾儿，冰未泮，水犹寒，散在千林表。轻衫小帽，行尽荒山道。一点麝脐香，恼着人、多多少少。月斜门掩，消损怕黄昏，清影乱，翠帏深，且喜归来早。
蓦山溪 其十五 蜡梅
作者：无名氏
朝代：宋

梅梢破萼，已见春心了。别有淡容仪，又不与、嫣然同笑。东风剪蜡，簇作闹蛾儿，冰未泮，水犹寒，散在千林表。轻衫小帽，行尽荒山道。一点麝脐香，恼著人、多多少少。月斜门掩，消损怕黄昏，清影乱，翠帏深，且喜归来早。
蓦山溪 其十五 蜡梅
作者：无名氏
朝代：宋

梅梢破萼，已见春心了。别有淡容仪，又不与、嫣然同笑。东风剪蜡，簇作闹蛾儿，冰未泮，水犹寒，散在千林表。轻衫小帽，行尽荒山道。一点麝脐香，恼著人、多多少少。月斜门掩，消损怕黄昏，清影乱，翠帏深，且喜归来早。小山苍翠，竹影横窗畔。青缕断薰炉，觉身居、风台月观。清香招近，谁为植幽丛，金作蓓，蕾成花，尚带鹅黄浅。汉宫半额，未许人间见。不比岭前梅，问无因、天高水远。宜烟宜雨，淡淡一枝春，乘好兴，缀新诗，只恐冰生砚。
蓦山溪 其十八 野梅
作者：无名氏
朝代：宋

当时曾见，上苑东风暖。今岁却相逢，向烟村、亭边驿畔。垂鞭立马，一晌黯无言，江南信，寿阳人，怅望成肠断。琼妆雪缀，满野空零乱。谁是倚阑干，更那堪、胡笳羌管。疏枝残蕊，犹懒不娇春，水清浅，月黄昏，冷淡从来惯。
蓦山溪·其五
作者：无名氏
朝代：宋
体裁：词

前村昨夜，先报春消息。庾岭一枝开，见行人、频频顾惜。东君布巧，妆蕊似裁成，疏竹外，小溪边，雪里藏春色。朔风吹绽，不假和风拆。根暖独亨嘉，向百花、头先占得。高楼羌笛，且劝莫悽然，协帝梦，起商岩，须尽调羹力。
蓦山溪·其八
作者：无名氏
朝代：宋
体裁：词

郊居牢落，一水流清浅。忆得去年冬，数枝梅、低临水畔。今朝重见，把酒祝东风，和雪看。整凝眸，宛若江南岸。浮生瞥尔，劝汝休嗟叹。不觉失芳心，柳腰软、纤纤仍换。一朝光景，休恁作浑闲，春不远。且追游，又办寻芳宴。
蓦山溪·其四
作者：无名氏
朝代：宋

沙塘水浅，又一番春信。玉体不知寒，衬修篁、几苞隐映。幽香荏苒，不让洒蔷薇，弯月冷，漫涟漪，云断暗香影。朱扉深处。谢绝尘埃境。百草未开花，□茕然、教伊孤冷。东风世态，只恋碧桃枝，曲玉管，且休吹，免使成遗恨。
蓦山溪·其四
作者：无名氏
朝代：宋
体裁：词

沙塘水浅，又一番春信。玉体不知寒，衬修篁、几苞隐映。幽香荏苒，不让洒蔷薇，弯月冷，漫涟漪，云断清香影。朱扉深处。谢绝尘埃境。百草未开花，霜雪里、教伊孤另。东风世态，只恋碧桃枝，曲玉管，且休吹，免使成遗恨。
蓦山溪·冰肌玉骨
作者：无名氏
朝代：宋
体裁：词

冰肌玉骨，不与凡花数。一点破清香，这心情、更谁为主。愁春归晚，时被雨廉纤，琼枝上，泪淋浪，似恨孤芳处。幽姿标格，独向江头路。拟待使君来，把芳心、丁宁分付。疏篱茅舍，回首试轻辞，争望远，嫁东风，对玉堂同处。
蓦山溪·冰肌玉骨
作者：无名氏
朝代：宋
体裁：词

冰肌玉骨，不假铅黄借。
岂是占年芳，又只恐、嫌春不嫁。
十分清瘦，可有闲愁，沙路晚，雪村晴，半幅江南画。
林间系马，曾忆关山夜。
醉袖惹香归，误几回、灯前娇雅。
如今老矣，无计奈春何，人去后，独来时，风月闲亭榭。
蓦山溪·前村昨夜
作者：无名氏
朝代：宋
体裁：词

前村昨夜，先报春消息。庾岭一枝开，见行人、频频顾惜。东君布巧，妆蕊似裁□，疏竹外，小溪边，雪里藏春色。朔风吹绽，不假和风拆。根暖独亨嘉，向百花、头先占得。高楼羌笛，且劝莫凄然，协帝梦，起商岩，须尽调羹力。
蓦山溪·前村雪里
作者：无名氏
朝代：宋
体裁：词

前村雪里，度一枝春信。况自占年芳，淡妆梳、常嫌脂粉。樱唇轻捧，何似鹤头红，香阵阵。回舆认。摘有金卮酝。佳人嗅处，微把香尘喷。懊恼故无言，使人□、重重再问。它年寄与，惟有陇头人，春未困。香尤嫩。好与添风韵。
蓦山溪·前村雪里
作者：无名氏
朝代：宋
体裁：词

前村雪里，漏泄春光早。似待故人来，束芳心、幽香未老。溪边昨夜，雨过却参横，云旖旎，玉玲珑，不遣纤尘到。无情有意，寂寞谁知道。幽梦觉来时，淡无言、风清月暸。何郎去后，憔悴少新诗，空怅望，倚楼人，玉笛霜天晓。
蓦山溪·危栏独倚
作者：无名氏
朝代：宋
体裁：词

危栏独倚，往事思量遍。回首掩朱扉，敛云鬓、闲拈针线。轻罗碎翦，缝个小梅花，灯闪闪，夜沈沈，玉指轻轻拈。寒苞素艳，浑似枝头见。半拆与初开，谁赢得、江南手段。玉冠斜插，惟恨欠清香，风动处，月明时，不怕吹羌管。
蓦山溪·孤村冬杪
作者：无名氏
朝代：宋
体裁：词

孤村冬杪，有景真堪画。茅舍绕疏篱，见一枝、寒梅潇洒。欲将诗句，拟待说包容，辞未尽，意悠悠，难把精神写。临溪疏影，都是前人话。此外更何如，更须索、良工描下。明窗净几，长做小图看，高楼笛，尽教吹，不怕随声谢。
蓦山溪·寿友人七月初七
作者：无名氏
朝代：宋
体裁：词

填河鹊喜，巧夕来时候。深院瑞烟浓，隐隐听、梨园清奏。兰车玉佩，飞下蕊宫仙，春鬓绿，醉颜红，不减年时旧。金杯争劝，尽是闺房秀。试问寿何如，与天孙、相为长久。看看子舍，添个捧觞人，从此去，尽欢娱，庆事年年有。
蓦山溪·寿李学士十月廿六
作者：无名氏
朝代：宋

月惟四日。又转黄钟律。好景会生辰，是天降、真儒无敌。称觞设席，香雾腾葱郁。霜天晓，笙歌彻，玉斝倾仙液。当年桂子，元是蓬莱客。任留宿蓬莱，道山试、玉堂翰墨。一封飞下，趣召入黄扉，台星照，寿星明，相映居南极。
蓦山溪·小山苍翠
作者：无名氏
朝代：宋

小山苍翠，竹影横窗畔。
青缕断熏炉，觉身居、风台月观。
清香招近，谁为植幽丛，金作蓓，蕾成花，尚带鹅黄浅。
汉宫半额，未许人间见。
不比岭前梅，问无因、天高水远。
宜烟宜雨，淡淡一枝春，乘好兴，缀新诗，只恐冰生砚。
蓦山溪·小山苍翠
作者：无名氏
朝代：宋
体裁：词

小山苍翠，竹影横窗畔。青缕断薰炉，觉身居、风台月观。清香招近，谁为植幽丛，金作蓓，蕾成花，尚带鹅黄浅。汉宫半额，未许人间见。不比岭前梅，问无因、天高水远。宜烟宜雨，淡淡一枝春，乘好兴，缀新诗，只恐冰生砚。
蓦山溪·岁寒辽邈
作者：无名氏
朝代：宋
体裁：词

岁寒辽邈，望断江南信。墙外一枝斜，对兰堂、绮罗隐映。水清月淡，疑是寿阳妆，烟浪急，小桥横，点点疏清影。天姿潇洒，不减瑶台韵。占断玉楼春，被松筠、笑他孤冷。幽人何在，无处觅馀寒，疏雨过，泪痕深，枉了衷肠恨。
蓦山溪·当时曾见
作者：无名氏
朝代：宋
体裁：词

当时曾见，上苑东风暖。今岁却相逢，向烟村、亭边驿畔。垂鞭立马，一晌黯无言，江南信，寿阳人，怅望成断肠。琼妆雪缀，满野空零乱。谁是倚阑干，更那堪、胡笳羌管。疏枝残蕊，犹懒不娇春，水清浅，月黄昏，冷淡从来惯。
蓦山溪·月惟四日
作者：无名氏
朝代：宋
体裁：词

月惟四日。又转黄锺律。好景会生辰，是天降、真儒无敌。称觞设席，香雾腾葱郁。霜天晓，笙歌彻，玉斝倾仙液。当年桂子，元是蓬莱客。任留宿蓬莱，道山试、玉堂翰墨。一封飞下，趣召入黄扉，台星照，寿星明，相映居南极。
蓦山溪·梅传春信
作者：无名氏
朝代：宋
体裁：词

梅传春信，又报年华晚。昨夜半开时，似雪到、梢头未遍。凝酥缀粉，绰约玉肌肤，香黯淡，月朦胧，谁是黄昏伴。故园深处，想见孤根暖。千里未归人，向此际、只回泪眼。凭谁为我，折寄一枝来，凝睇久，俯层楼，忍更闻羌管。
蓦山溪·梅梢破萼
作者：无名氏
朝代：宋

梅梢破萼，已见春心了。
别有淡容仪，又不与、嫣然同笑。
东风翦蜡，簇作闹蛾儿，冰未泮，水犹寒，散在千林表。
轻衫小帽，行尽荒山道。
一点麝脐香，恼着人、多多少少。
月斜门掩，消损怕黄昏，清影乱，翠帏深，且喜归来早。
蓦山溪·梅梢破萼
作者：无名氏
朝代：宋
体裁：词

梅梢破萼，已见春心了。别有淡容仪，又不与、嫣然同笑。东风翦蜡，簇作闹蛾儿，冰未泮，水犹寒，散在千林表。轻衫小帽，行尽荒山道。一点麝脐香，恼著人、多多少少。月斜门掩，消损怕黄昏，清影乱，翠帏深，且喜归来早。
蓦山溪·沙塘水浅
作者：无名氏
朝代：宋
体裁：词

沙塘水浅，又一番春信。
玉骨不知寒，亲修篁、几苞隐映。
幽香荏苒，不让洒蔷薇，弯月冷，漫涟漪，云断暗香影。
朱扉深处。
谢绝尘埃境。
百草未开花，□茕然、教伊孤冷。
东风世态，只恋碧桃枝，曲玉管，且休吹，免使成遗恨。
蓦山溪·竹篱茆舍
作者：无名氏
朝代：宋
体裁：词

竹篱茆舍，底是藏春处。玉蓓锁檀心，带黄昏、轻烟细雨。神清骨莹，端似雪堂仙，临岁晚，傲寒威，寂寞江村住。琼林阆苑，有信终归去。冷暖笑凡情，辨南枝、北枝几许。灵芳绝艳，知肯为谁容，东阁里，西湖畔，总与花为主。
蓦山溪·素苞淡注
作者：无名氏
朝代：宋
体裁：词

素苞淡注。自是东君试。占断陇头光，正雪里、前村独步。一枝竹外，日暮怯轻寒，山色远，水声长，寂寞江头路。小桥斜渡。人静销魂处。淡月破黄昏，影浮疏、清香暗度。竹篱茅舍，斜倚为谁愁，应有恨，负幽情，惟恐风姨妒。
蓦山溪·蜡梅
作者：无名氏
朝代：宋
体裁：词

江南春信，已过长安路。柳眼尚贪眠，又争知、先传春去。东风漏泄，休更殢垂杨，深雪里，一枝开，谁占先春处。当时马上，回首曾凝顾。水浅月黄昏，倚琼枝、谁家亭户。一声羌管，遗恨到如今，凭栏处，赏花时，莫使花轻负。
蓦山溪·郊居牢落
作者：无名氏
朝代：宋
体裁：词

郊居牢落，一水流清浅。忆得去年冬，数枝梅、低临水畔。今朝重见，把酒祝东风，和雪看。整凝眸，宛若江南岸。浮生瞥尔，劝汝休嗟叹。不觉失芳心，柳腰□、纤纤仍换。一朝光景，休恁作浑闲，春不远。且追游，又办寻芳宴。
蓦山溪·重黎默运
作者：无名氏
朝代：宋
体裁：词

重黎默运，可意萦人处。清楚玉蕤仙，独幽栖、村溪月坞。冰腮露鬓，佳致在西湖，月出早，雪消迟，立马红墙序。寒梢微萼，点点蝇头许。欲露小檀心，似生怕、施朱红紫。返魂香细，堪吊独醒人，临泽国，袭清风，且咏离骚句。
蓦山溪·集曲名九月廿四
作者：无名氏
朝代：宋
体裁：词

菊花新过，秋蕊香犹媚。三八燕山亭，贺圣朝、申生明世。肃霜天晓，正快活年时，庆新寿，万年欢，人醉蓬莱里。红衫儿歌，水调夸多丽。仰祝寿星明，指黄河、清年可拟。欢同鱼水，永遇乐倾杯，风流子、洞仙歌，曲唱千秋岁。
蓦山溪·集曲名九月廿四
作者：无名氏
朝代：宋
体裁：词

菊花新过，秋蕊香犹媚。三八燕山亭，贺圣朝、申生明世。肃霜天晓，正快活年时，庆新寿，万年欢，人醉蓬莱里。红衫儿歌，水调誇多丽。仰祝寿星明，指黄河、清年可拟。欢同鱼水，永遇乐倾杯，风流子、洞仙歌，曲唱千秋岁。
蔡忠惠祀歌·洛阳桥
作者：无名氏
朝代：宋

一望五里排琨瑶，行人不忧沧海潮。
衝衝来往乘仙飈，蔡公作成去还朝，玉虹依旧横青霄。
考之溱洧功何辽，千古万古无倾摇。
蔡忠惠祀歌·道边松
作者：无名氏
朝代：宋

大义渡至漳泉东，问谁植之我蔡公。
岁久广荫如云浓，甘棠蔽芾安可同，委蛇夭矫腾苍龙。
行人六月不知暑，千古万古长清风。
虞主回京四首 六州 其二 警场内
作者：无名氏
朝代：宋
体裁：词

庆深恩。宝历正乾坤。前帝子，后圣孙。援立两仪轩。西宫大母朝寝门。望椒闼常温。芳时媚景，有三千宫女，相将奉、玉辇金根。上林红英繁。缥缈钧天。奏梨园。望绝瑶池，影断桃源。恨难论。开禁阍。春风丹旐翩翩。飞翠盖、驾雕辒。容卫入西原。管箫动地清喧。陵上柏烟昏。残霞弄影，孤蟾浮天外，行人触目是消魂。问苍天。尘世光阴去如奔。河洛潺湲。此恨长存。
虞主回京四首 六州 其二 警场内
作者：无名氏
朝代：宋

庆深恩。宝历正乾坤。前帝子，后圣孙。援立两仪轩。西宫大母朝寝门。望椒闼常温。芳时媚景，有三千宫女，相将奉、玉辇金根。上林红英繁。缥缈钧天。奏梨园。望绝瑶池，影断桃源。恨难论。开禁阍。春风丹旐翩翩。飞翠盖、驾雕辒。容卫入西原。管箫动地清喧。陵上柏烟昏。残霞弄影，孤蟾浮天外，行人触目是销魂。问苍天。尘世光阴去如奔。河洛潺湲。此恨长存。
虞主回京四首 其一 仪仗导引
作者：无名氏
朝代：宋
体裁：词

龙舆春晚，晓日转三川。鼓吹惨寒烟。清明过后落花天。望池馆依然。东风百宝泛楼船。共荐寿当年。如今又到苑西边。但魂断香軿。
虞主回京四首 其一 导引
作者：无名氏
朝代：宋
体裁：词

上林寒早，仙仗转郊圻。笳鼓入云悲。逶迤辇路过西池。楼阁锁参差。都人瞻望意如疑。犹想翠华归。玉京传信杳无期。空掩赭黄衣。
虞主回京四首 其三 十二时
作者：无名氏
朝代：宋
体裁：词

太平时。御华夷。躬听断破危疑。春秋鼎盛，绌声乐游嬉。日升繁机。长驾远驭垂。意在轩羲。恢六典、斥三垂。有殊尤绝迹，盛德魄周施。方将缀缉声诗。扩皇纲，明帝典，绍累圣重熙。高拱无为。事难知。春色盛，逼千秋嘉节，忽闻玉几。颁命彤闱。厌世御云归。翊翠凤，驾文螭。缥缈难追。侍臣宫女，但攀慕号悲。玉轮动，指嵩伊。龙镳日益远空游，汉庙冠衣。惟盛德巍巍。镂玉册，传青史。昭示无期。
虞主回京四首 其二 六州
作者：无名氏
朝代：宋

承圣绪，垂意在升平。驱貔虎，策豪英。号令肃天兵。四方无复羽书征。德泽浸群生。睿谋雄俊，绌汉高狭陋，慕三皇二帝，登闳缉乐缀文明。将升岱岳告功成。玉牒金绳。腾宝飞声。事难评。轩鼎就、清都一梦俄顷。飞霞佩，乘龙驭，羽卫入高清。祥光浮动五色，迎鸾凤，杂箫笙。因山功就，同轨人至，铭旌画翣，行背重城。楚笳凝咽，汉仪雄盛，攀慕伤情。惟馀内传，知向蓬瀛。
虞主回京四首 其四 虞神
作者：无名氏
朝代：宋
体裁：词

复土初。明旌下储胥。回虚仗，箫笳互奏，旌旆随驱。岂知飙御在蓬壶。道萦纡。风日惨、六马踌躇。留恨满山隅。不堪回首，翠柏已扶疏。帝城渐迩，愁雾锁天衢。公卿百辟，鳞集云敷。迓龙舆。端门辟，金碧凌虚。此时还帝都。严清庙，入空时升，文物灿烂极嘉娱。配三宗，号称神，古所无。帝德协唐虞。九歌毕奏斐然殊。会轩朱。神具燕喜，锡福集皇居。更千万祀，佑启邦图。
虞主回京四首 其四 虞神
作者：无名氏
朝代：宋

复土初。明旌下储胥。回虚仗，箫笳互奏，旌旆随驱。岂知飙御在蓬壶。道萦纡。风日惨、六马踌躇。留恨满山隅。不堪回首，翠柏已扶疏。帝城渐迩，愁雾锁天衢。公卿百辟，鳞集云敷。迓龙舆。端门辟，金碧凌虚。此时还帝都。严清庙，入空时升，文物灿烂极嘉娱。配三宗，号称神，古所无。帝德协庙虞。九歌毕奏斐然殊。会轩朱。神具燕喜，锡福集皇居。更千万祀，佑启邦图。
虞主回京四首 十二时 其三 警场内
作者：无名氏
朝代：宋
体裁：词

望嵩邙。永昭陵畔，王气压龙冈。巩洛灵光。郁郁起嘉祥。虚彩帟，转哀仗，閟幽堂。叹仙乡路长。景霞飞松上。珠襦宵掩，细扇晨归，昆阆茫茫。满目东郊好，红葩斗芳。韶景空骀荡。对春色、倍凄凉。最情伤。从辇嫔嫱。指瑶津路，泪雨泣千行。翠珥明珰。曾忆荐琼觞。春又至，人何往。事难忘。向斜阳断肠。听钧天嘹亮。清都风细，朱栏花满，谁奏清商。紫幄重帘外，时飘宝香。环佩珊珊响。问何日、反雕房。
虞主回京四首 虞主歌 其四 警场内
作者：无名氏
朝代：宋

转紫芝。指东都帝畿。愁雾里、箫声宛转，辇路逶迤。那堪见、郊原芳菲。日迟迟。对列凤翣龙旗。轻阴黯四垂。楼台绿瓦冱琉璃。仙仗归。寿原清夜，寒月掩褕袆。翠幰雕轮，空反灵螭。憩长岐。嵩峰远，伊川渺弥。此时还帝里。旌幡上下，葆羽葳蕤。天街回、垂杨依依。过端闱。阊阖正辟金扉。觚棱射暖晖。虞神宝篆散轻丝。空涕洟。望陵宫女，嗟物是人非。万古千秋，烟惨风悲。
虞主回京四首 虞主歌 其四 警场内
作者：无名氏
朝代：宋
体裁：词

转紫芝。指东都帝畿。愁雾里、箫声宛转，辇路逶迤。那堪见、郊原芳菲。日迟迟。对列凤翣龙旗。轻阴黯四垂。楼台绿瓦冱琉璃。仙仗归。寿原清夜，寒月掩褕袆。翠幰雕轮，空反灵螭。憩长岐。嵩峰远，伊川渺瀰。此时还帝里。旌幡上下，葆羽葳蕤。天街回、垂杨依依。过端闱。阊阖正辟金扉。觚棱射暖晖。虞神宝篆散轻丝。空涕洟。望陵宫女，嗟物是人非。万古千秋，烟惨风悲。
虞主歌
作者：无名氏
朝代：宋
体裁：词

转紫芝。
指东都帝畿。
愁雾里、箫声宛转，辇路逶迤。
那堪见、郊原芳菲。
日迟迟。
对列凤翣龙旗。
轻阴黯四垂。
楼台绿瓦沍琉璃。
仙仗归。
寿原清夜，寒月掩褕褘。
翠幰雕轮，空反灵螭。
憩长岐。
嵩峰远，伊川渺弥。
此时还帝里。
旌旛上下，葆羽葳蕤。
天街回、垂杨依依。
过端闱。
阊阖正辟金扉。
觚棱射暖晖。
虞神宝篆散轻丝。
空涕涕。
望陵宫女，嗟物是人非。
万古千秋，烟惨风悲。
虞主歌·转紫芝
作者：无名氏
朝代：宋

转紫芝。
指东都帝畿。
愁雾里、箫声宛转，辇路逶迤。
那堪见、郊原芳菲。
日迟迟。
对列凤翣龙旗。
轻阴黯四垂。
楼台绿瓦冱琉璃。
仙仗归。
寿原清夜，寒月掩褕袆。
翠幰雕轮，空反灵螭。
憩长岐。
嵩峰远，伊川渺弥。
此时还帝里。
旌旛上下，葆羽葳蕤。
天街回、垂杨依依。
过端闱。
阊阖正辟金扉。
觚棱射暖晖。
虞神宝篆散轻丝。
空涕涕。
望陵宫女，嗟物是人非。
万古千秋，烟惨风悲。
虞主祔庙仪仗内导引一首
作者：无名氏
朝代：宋
体裁：词

轻舆小辇，曾宴玉栏秋。庆赏殿宸游。伤心处，兽香散尽，一夜入丹邱。翠帘人静月光浮。但半卷银钩。谁知道，桂华今夜，却照鹊台幽。
虞主赴德寿宫导引一首
作者：无名氏
朝代：宋
体裁：词

上皇天大，华旦焕尧文。鸿福浩无垠。羽龙俄驾灵輴去，空锁鼎湖云。稽山翠拥浙江濆。归旆卷缤纷。仙游指日严升祔，万载颂高勋。
虞帝陵
作者：无名氏
朝代：宋

重华车驾瘗崔嵬，不似秦皇赐玺回。西治骊山营兆域，东浮沧海访蓬莱。陟方年已过期颐，老死勤民志不衰。何事穆王心醉饱，耄荒无复念前规。
虞帝陵
作者：无名氏
朝代：宋

重华车驾瘗崔嵬，不似秦皇赐玺回。
西治骊山营兆域，东浮沧海访蓬莱。
陟方年已过期颐，老死勤民志不衰。
何事穆王心醉饱，耄荒无復念前规。
虞神·虞神歌·复土初
作者：无名氏
朝代：宋
体裁：词

复土初。
明旌下储胥。
回虚仗，箫笳互奏，旌旆随驱。
岂知飚御在蓬壶。
道萦纡。
风日惨、六马踌躇。
留恨满山隅。
不堪回首，翠柏已扶疏。
帝城渐迩，愁雾锁天衢。
公卿百辟，鳞集云敷。
迓龙舆。
端门辟，金碧凌虚。
此时远帝都。
严清庙，入空时升，文物灿烂极嘉娱。
配三宗，号称神，古所无。
帝德协庙虞。
九歌毕奏斐然殊。
会轩朱。
神具燕喜，锡福集皇居。
更千万祀，佑启邦图。
虞美人
作者：无名氏
朝代：宋
体裁：词

归心正似三春柳。
试著莱衣小。
橘怀几日向翁开。
怀祖已嗔文度、不归来。
禅心已断人间爱。
只有平交在。
笑论瓜葛一枰同。
看取《灵光》新赋、有家风。
虞美人
作者：无名氏
朝代：宋
体裁：词

清江一曲君应见。昨夜潮头浅。不争落落斗奇奇。看取水边寒蕊、雪边枝。日斜疏影还欹倒。沙上鵁鶄老。只今何处有新诗。好在小春十月、醉翁辞。
虞美人 其四 咏双海棠
作者：无名氏
朝代：宋
体裁：词

当年合德并飞燕。涏涏无人见。清魂沦入海棠枝。料想天寒同著、翠罗衣。同心佩带连环玉。并髻云鬟绿。谁教红萼自成双。恰似新荷叶里、睡鸳鸯。
虞美人·□□□□□□□
作者：无名氏
朝代：宋
体裁：词

□□□□□□□。□□□□□。□□□□□□□。□□□□□□、□□□。□□□□□□处。归向桃源住。桃源有路透渔溪。自恨仙凡从此、隔云泥。
虞美人·东君去后无踪迹
作者：无名氏
朝代：宋
体裁：词

东君去后无踪迹。
虞美人·归心正似三春柳
作者：无名氏
朝代：宋

归心正似三春柳。
试着莱衣小。
橘怀几日向翁开。
怀祖已嗔文度、不归来。
禅心已断人间爱。
只有平交在。
笑论瓜葛一枰同。
看取《灵光》新赋、有家风。
虞美人·当年合德并飞燕
作者：无名氏
朝代：宋

当年合德并飞燕。
涎涎无人见。
清魂沦入海棠枝。
料想天寒同着、翠罗衣。
同心佩带连环玉。
并髻云鬟绿。
谁教红萼自成双。
恰似新荷叶里、睡鸳鸯。
虞美人·当年合德并飞燕
作者：无名氏
朝代：宋
体裁：词

当年合德并飞燕。涎涎无人见。清魂沦入海棠枝。料想天寒同著、翠罗衣。同心佩带连环玉。并髻云鬟绿。谁教红萼自成双。恰似新荷叶里、睡鸳鸯。
虞美人·悲商吹尽枝间绿
作者：无名氏
朝代：宋
体裁：词

悲商吹尽枝间绿。绛萼含冰玉。为谁搀早冒寒开。应念天涯憔悴、挽春回。玉壶自酌清漪满。又识东风面。夜深斜月印窗纱。好在数枝疏瘦、两三花。
虞美人·春风吹到深深院
作者：无名氏
朝代：宋
体裁：词

春风吹到深深院。添个人针线。莫言生女不妒儿。□□二郎不做、有门楣。一家姊妹盈盈地。兄弟同欢喜。彩丝从此不须添。看取碧纱帐内、有人牵。
虞美人·清江一曲君应见
作者：无名氏
朝代：宋
体裁：词

清江一曲君应见。昨夜潮头浅。不争落落斗奇奇。看取水边寒蕊、雪边枝。日斜疏影还敧倒。沙上娇鶄老。只今何处有新诗。好在小春十月、醉翁辞。
虞美人·秋深犹带秋初热
作者：无名氏
朝代：宋
体裁：词

秋深犹带秋初热。未放秋香发。爱他楼下木芙蓉。妆罢三千美女、出唐宫。西湖虽小风光胜。分得钱塘景。这些林木这些山。恰似三贤堂后、凭阑干。
虞美人·绮疏人把罗衣叠
作者：无名氏
朝代：宋
体裁：词

绮疏人把罗衣叠。岫幌铺残月。宝烟细袅博山中。梦惹暖红鸳锦、醉香风。觉来犹记乘鸾处。不是蓝桥住。落花流水认前溪。想见五云为路、静无泥。
虞美人·萧萧风竹千蛟舞
作者：无名氏
朝代：宋
体裁：词

萧萧风竹千蛟舞。云阁催诗雨。中秋时节变新凉。又是一番红叶、下三湘。君如膝上王文度。早晚乡关去。绣香佳处且留连。正好橙黄橘绿、未寒天。
虞美人·贰车领却生朝客
作者：无名氏
朝代：宋
体裁：词

贰车领却生朝客。风月都全得。山城小试已馨香。真个相家风烈、不寻常。寿春一语和戎了。阴德知多少。年年三月近双旬。把酒祝君恩宠、一番新。
蜡梅香·爱日初长
作者：无名氏
朝代：宋
体裁：词

爱日初长。正园林才见，万木凋黄。槛外朝来，已见数枝，复欲掩映回廊。赐与东皇。付芳信、妆点江乡。想玉楼中，谁家艳质，试学新妆。桃杏苦寻芳。纵成蹊，岂能似恁清香。素艳妖娆，应是尽夜，曾与明月添光。瑞雪冰霜。浑疑是、粉蝶轻狂。待拚吟赏，休听画楼，横管悲伤。
蝶恋花
作者：无名氏
朝代：宋

暖发黄宫和气软。雪里精神，巧借东君剪。嫩蕊商量春色浅。青枝疑是香酥溅。谁道和羹芳信远。点点微酸，已向枝头见。休待玉英飞四散。且移疏影横金盏。
蝶恋花·十里绮罗香不断
作者：无名氏
朝代：宋
体裁：词

十里绮罗香不断。
蝶恋花·寿江察判孺人
作者：无名氏
朝代：宋
体裁：词

风雨一春寒料峭。才到中和，喜气薰晴晓。九叶仙茅呈瑞巧。青青辉映萱庭草。红著蟠桃春不老。戏彩称觞，阿母开颜笑。丹桂五枝年并少。荣亲伫下金花诰。
蝶恋花·急鼓初锺声报晓
作者：无名氏
朝代：宋
体裁：词

急鼓初锺声报晓。
楼上今朝，卷起珠帘早。
环佩珊珊香袅袅。
尘埃不到如蓬岛。
何用珠玑相映照。
韵胜形清，自有天然好。
莫向尊前辞醉倒。
松枝鹤骨偏宜老。
蝶恋花·暖发黄宫和气软
作者：无名氏
朝代：宋
体裁：词

暖发黄宫和气软。雪里精神，巧借东君翦。嫩蕊商量春色浅。青枝疑是香酥溅。谁道和羹芳信远。点点微酸，已向枝头见。休待玉英飞四散。且移疏影横金盏。
蝶恋花·花为年年春易改
作者：无名氏
朝代：宋
体裁：词

花为年年春易改。
待放柔条，系取春常在。
宫样妆成还可爱。
鬓边斜作拖枝戴。
每到无情风雨大。
点检群芳，却是深丛耐。
摇曳绿罗金缕带。
丹青传得妖娆态。
蝶恋花·贺领乡举
作者：无名氏
朝代：宋
体裁：词

名播乡闾人素许。科诏相催，又趁槐花举。谈笑挥成金玉句。贤书果见登天府。阔步青霄今得路。脚底生云，拥入蟾宫去。好是来年三月暮。琼林宴处人争睹。
蝶恋花·透户凉生初暑退
作者：无名氏
朝代：宋
体裁：词

透户凉生初暑退。正是尧蓂，六叶方开砌。昴宿腾辉来瑞世。华堂清晓笙歌沸。锦幕花裀生舞袂。妙态殊姿，祝寿眉峰翠。从此玉觞拼一醉。功成名遂千秋岁。
蝶恋花·风雨一春寒料峭
作者：无名氏
朝代：宋

风雨一春寒料峭。
才到中和，喜气熏晴晓。
九叶仙茅呈瑞巧。
青青辉映萱庭草。
红着蟠桃春不老。
戏彩称觞，阿母开颜笑。
丹桂五枝年并少。
荣亲伫下金花诰。
行香子·净扫尘埃
作者：无名氏
朝代：宋

净扫尘埃。惜取苍苔。任门前、红叶铺阶。也堪图画，还也奇哉。有数株松，数竿竹，数枝梅。花木栽培。取次教开。明朝事、天自安排。知他富贵几时来，我且优游，且随分，且宽怀。
行香子·天与秋光
作者：无名氏
朝代：宋
体裁：词

天与秋光。
转转情伤，探金英、知近重阳。
薄衣初减，绿蚁初尝。
渐一番风，一番雨，一番凉。
黄昏院落，恓恓惶惶。
酒醒时、往事愁肠。
那堪永夜，明月空床。
问砧声捣，蛩声细，漏声长。
行香子·浙右华亭
作者：无名氏
朝代：宋
体裁：词

浙右华亭。物价廉平。一道会、卖个三升。打开瓶后，滑辣光馨。教君霎时饮，霎时醉，霎时醒。听得渊明。说与刘伶。这一瓶、约迭三斤。君还不信，把秤来秤。有一斤酒，一斤水，一斤瓶。
行香子·清要无因
作者：无名氏
朝代：宋
体裁：词

清要无因，举选艰辛。系书钱、须要十分。浮名浮利，虚苦劳神。叹旅中愁，心中闷，部中身。虽抱文章，苦苦推寻。更休说、谁假谁真。不如归去，作个齐民。免一回来，一回讨，一回论。
行香子慢
作者：无名氏
朝代：宋
体裁：词

瑞景光融。焕中天霁烟、佳气葱葱。皇居崇壮丽，金碧辉空。彤霄外、瑶殿深处，帘卷花影重重。迎步辇、几簇真仙，贺庆寿新宫。方逢。圣主飞龙。正休盛大宁，朝野欢同。何妨宴赏，奉宸意慈容。韶音按、霞觞将进，蕙炉飘馥香浓。长愿承颜，千秋万岁，明月清风。
行香子慢·瑞景光融
作者：无名氏
朝代：宋
体裁：词

瑞景光融。换中天霁烟、佳气葱葱。皇居崇壮丽，金碧辉空。彤霄外、瑶殿深处，帘卷花影重重。迎步辇、几簇真仙，贺庆寿新宫。方逢。圣主飞龙。正休盛大宁，朝野欢同。何妨宴赏，奉宸意慈容。韶音按、露觞将进，蕙炉飘馥香浓。长愿承颜，千秋万岁，明月清风。
裴公亭
作者：无名氏
朝代：宋

裴相亭成未退身，空烦舞袖与歌尘。
至今亭上萧萧竹，似对西风怨主人。
西地锦
作者：无名氏
朝代：宋

不与群花相续。独占春光速。幽香远远散西东，惟竹篱茅屋。羌管谁调一曲。送月夜、犹芬馥。凭君折取向玉堂，只这些清福。岭上初消残雪。有梅花先坼。东君造化多成翠，巧风韵奇绝。小院黄昏时节。暗香浮、疏影横斜。寄取和羹未晚，却免教攀折。
西地锦·其一
作者：无名氏
朝代：宋
体裁：词

不与群花相续。独占春光速。幽香远远散西东，惟竹篱茅屋。羌管谁调一曲。送月夜、犹芬馥。凭君折取向玉堂，只这些清福。
西地锦·其一
作者：无名氏
朝代：宋
体裁：词

不与群花相续。独占春光速。幽香远远散西东，惟竹篱茅屋。羌管谁调一曲。送月夜、犹芬馥。忍君折取向玉堂，只这些清福。
西地锦·岭上初消残雪
作者：无名氏
朝代：宋
体裁：词

岭上初消残雪。有梅花先坼。东君造化多成翠，巧风韵奇绝。小院黄昏时节。暗香浮、疏影横斜。寄取和羹未晚，却免教攀折。
西地锦·重过黄梁古驿
作者：无名氏
朝代：宋

重过黄梁古驿。
着一鞭春色。
长亭细柳，青青尚浅，不禁攀折。
且醉章台风月。
莫归鞍催发。
紫泥诏下，朝天去了，如何来得。
西地锦·重过黄梁古驿
作者：无名氏
朝代：宋
体裁：词

重过黄梁古驿。著一鞭春色。长亭细柳，青青尚浅，不禁攀折。且醉章台风月。莫归鞍催发。紫泥诏下，朝天去了，如何来得。
西江月
作者：无名氏
朝代：宋
体裁：词

北岭天饶瑞雪，南枝地段红苞。朦胧霁月映寒梢。谁把玉人纱罩。香胜炉薰龙麝，奇过庭拥琼瑶。一杯清酒愿相招。慰我茅堂清瘦。
西江月
作者：无名氏
朝代：宋
体裁：词

北岭天饶瑞雪，南枝地殷红苞。朦胧霁月映寒梢。谁把玉人纱罩。香胜炉薰龙麝，奇过庭拥琼瑶。一杯清酒愿相招。慰我茅堂清瘦。
西江月
作者：无名氏
朝代：宋

富贵又争人我，贫穷更待如何。有缘有分是非多。无福无灾无祸。教他一任奢侈，箪瓢也是存活。劝君休要苦张罗。大限临头怎躲。
西江月
作者：无名氏
朝代：宋

年少争夸风月，场中波浪偏多。有钱无貌意难和。有貌无钱不可。就是有钱有貌，还须著意揣摩。知情识趣俏哥哥。此道谁人赛我。
西江月
作者：无名氏
朝代：宋

早岁轻衫短帽，中间圆顶方袍。忽然天赐降宸毫。接引私心入道。可谓一身三教，如今且得逍遥。擎拳稽首拜云霄。有分长生不老。
西江月
作者：无名氏
朝代：宋

是水归于大海，闲汉总入京都。三都捉事马司徒。衫褙难为作主。盗了亲王玉带，剪除大尹金鱼。要知闲汉姓名无。小月旁边匹土。
西江月
作者：无名氏
朝代：宋

灯火楼台欲下，笙歌院落将归。冰瓷金缕胜琉璃。春笋捧来纤细。饮罢高阳人散，曲终巫峡云飞。千方修合斗新奇。须带别离滋味。
西江月
作者：无名氏
朝代：宋

白发苏堤老妪，不知生长何年。相随宝驾共南迁，往事能言旧汴。前度君王游幸，一时询旧凄然。鱼羹妙制味犹鲜。双手擎来奉献。
西江月
作者：无名氏
朝代：宋

蹴鞠场中年少，秋千架上佳人。三三两两趁芳辰。玩赏风光美景。日暖风和明媚，更加花草香馨。红颜移步出闺门，偷揭绣帘相认。
西江月
作者：无名氏
朝代：宋

食饱伤心损气，睡多梦里迷真。眼观心动丧元神。耳听灵台昧尽。要见元初面目，慧刀割断红尘。无情应物本来真。此是修行捷径。
西江月 其一 赠画士
作者：无名氏
朝代：宋

三级掀腾波浪，一堂庆会风云。快乘霹雳化龙门。头角人中有分。谁状个中佳致，须还笔扫千军。是他画手亦通神。同向来春奋迅。
西江月 其七 待雪
作者：无名氏
朝代：宋

扑扑云垂四野，冥冥雁下平芜。萧萧风叶乱黄芦。寒入一滩鸥鹭。准拟云窗水榭，装成玉树冰壶。卷帘独坐拈髭须。待看六花飞舞。
西江月 其七 待雪
作者：无名氏
朝代：宋

扑扑云垂四野，冥冥雁下平芜。萧萧风叶乱黄芦。寒入一滩鸥鹭。准拟云窗水榭，装成玉树冰壶。卷帘独坐拈髭须。待看六花飞舞。膝下红金不暖，窗前绛蜡犹然。夜深城麓走风烟。的砾还飘雪霰。海上正迷蝶梦，山阴未棹溪船。愿骑白凤玉为鞭。西赴瑶池芳宴。
西江月 其三 蜡梅
作者：无名氏
朝代：宋

黄蜡谁将点缀，红膏不许施妆。孤根来自水云乡。风味天然酝酿。看取玉奴呵手，摘来珠露沾裳。翠鬟斜插一枝香。似簇蜂儿头上。
西江月 其二 赠术士
作者：无名氏
朝代：宋

身禀五行正气，此心如鉴光明。不从龟鹤问年龄。万物有衰有盛。多谢道人著眼，我于身世常轻。任从性巧与心灵，此事从来分定。
西江月 即席呈吴节判二首 其十二
作者：无名氏
朝代：宋
体裁：词

剪剪轻寒雨后，瞳瞳晓日晴时。春风先到绿杨枝。金缕野桥山市。鶗鴂巧调琴筑，海棠惜吐胭脂。玉骢未解锦障泥。且挂征鞭一醉。
西江月·一夕凉浮如水
作者：无名氏
朝代：宋
体裁：词

一夕凉浮如水，崧高瑞世生贤。朅来闲伴幔亭仙。行副九天隆眷。数万范公兵甲，三千李白诗篇。兜鍪元许换貂蝉。好把平戎策献。
西江月·一片冰霜气概
作者：无名氏
朝代：宋
体裁：词

一片冰霜气概，几多锦绣文章。鹏抟相踵桂枝香。盛事争夸歆向。岁岁蓂敷九叶，喜催一线迎长。柏松祝算奉霞觞。事业非熊吕望。
西江月·三级掀腾波浪
作者：无名氏
朝代：宋
体裁：词

三级掀腾波浪，一堂庆会风云。快乘霹雳化龙门。头角人中有分。谁状个中佳致，须还笔扫千军。是他画手亦通神。同向来春夺迅。
西江月·丹是色身妙宝
作者：无名氏
朝代：宋

丹是色身妙宝，法身即是真心。从来无色亦无音。一体不须两认。万法非无非有，有无亦莫搜寻。二边俱遣弃中心。选佛斯为上品。
西江月·么六把门已定
作者：无名氏
朝代：宋
体裁：词

么六把门已定，二四三五成梁。须知四六做烟梁。五六单行无障。掷得么三采出，填胲此处高强。到家先起妙无双。号曰金赢取赏。
西江月·伴我鹿车鱼釜
作者：无名氏
朝代：宋
体裁：词

伴我鹿车鱼釜，从伊裙布钗荆。年年七月甫三旬，今日生朝资庆。二女长俱麻绩，三男俱读书声。吾年五十不多争，好事且宜少等。
西江月·侯绩分从东鲁
作者：无名氏
朝代：宋
体裁：词

侯绩分从东鲁，世勋来在姬公。桂枝少日冠蟾宫。枳棘暂栖鸾凤。报道小春来也，令辰申降高崧。功名富贵管无穷。指日经纶大用。
西江月·健体安身可美
作者：无名氏
朝代：宋
体裁：词

健体安身可美，喜笑化食堪夸。更言一事实为佳。肥风瘦痨都罢。兼且时光似箭，更加景色难赊。名园等处乐奢华。一任佳人玩耍。
西江月·其八
作者：无名氏
朝代：宋

风雨朝来恶甚，池塘春去无多。绿杨阴里溜莺梭。枝上老红犹堕。酒满蚁浮金匜，烛残泪滴铜荷。更阑孤枕奈情何。只恐巫山梦破。
西江月·其十三
作者：无名氏
朝代：宋

翠岭游仙梦破，暖香残酒醒时。子规啼月下花枝。日涌山光照市。柳拂眉间黛色，桃匀脸上胭脂。萋萋芳草路无泥。脉脉归心似醉。
西江月·其四
作者：无名氏
朝代：宋
体裁：词

万木经霜冻折，孤根独报春来。前村雪里一枝开。将缓月华光彩。一点唇红不褪，妆如傅粉皑皑。和羹端的禀天才。终入庖人鼎鼐。
西江月·北岭天饶瑞雪
作者：无名氏
朝代：宋

北岭天饶瑞雪，南枝地段红苞。
朦胧霁月映寒梢。
谁把玉人纱罩。
香胜炉熏龙麝，奇过庭拥琼瑶。
一杯清酒愿相招。
慰我茅堂清瘦。
西江月·好个马山居士
作者：无名氏
朝代：宋
体裁：词

好个马山居士，功名富贵浮云。庵儿侧傍万杉阴。烟里时横小艇。律中林锺将半，华堂寿斝频斟。声声齐祝百千龄。坐看云仍贵盛。
西江月·寿东屏有青在堂
作者：无名氏
朝代：宋
体裁：词

几萼红搀桃径，双茎翠舞蓂阶。小春霏霭瑞蓬莱。寿旦称觞青在。牛斗辉腾气概，风云壮入襟怀。年年鹤发笑颜开。西爽亭前戏彩。
西江月·寿中山
作者：无名氏
朝代：宋

一片冰霜气概，几多锦绣文章。鹏抟相踵桂枝香。盛事争夸歆向。岁岁蓂敷九叶，喜催一线迎长。柏松祝处奉霞觞。事业非熊吕望。
西江月·寿人八十一
作者：无名氏
朝代：宋
体裁：词

剧饮犹能鲸吸，细书仍作蝇头。人间八十最风流。况又今年九九。不用蒲轮加璧，不须磻石垂钩。八千春更八千秋。但愿灵椿长寿。
西江月·寿居士
作者：无名氏
朝代：宋

好个马山居士，功名富贵浮云。庵儿侧傍万杉阴。烟里时横小艇。律中林钟将半，华堂寿斝频斟。声声齐祝百千龄。坐看云仍贵盛。
西江月·庆赵宰季修
作者：无名氏
朝代：宋
体裁：词

一派先天妙学，十年克己工夫。割鸡聊此宰中都。人在春台鼓舞。昏垫非由已溺，拊摩不异予辜。万家香火祝悬弧。我亦无多颂语。
西江月·强调朱粉对菱花
作者：无名氏
朝代：宋
体裁：词

强调朱粉对菱花。蹙损眉峰懒画。
西江月·才入冬来三日
作者：无名氏
朝代：宋
体裁：词

才入冬来三日，人都道小春来。生生一脉早胚胎。消息南枝大。好向腊前冬后，贞元接处滋培。调羹手段栋梁材。直待文明嘉会。
西江月·扑扑云垂四野
作者：无名氏
朝代：宋
体裁：词

扑扑云垂四野。冥冥雁下平芜。萧萧风叶乱黄芦。寒入一滩鸥鹭。准拟云窗水榭。装成玉树冰壶。卷帘独坐拈髭须。待看六花飞舞。
西江月·早岁轻衫短帽
作者：无名氏
朝代：宋
体裁：词

早岁轻衫短帽。中间圆顶方袍。忽然天赐降宸毫。接引私心入道。可谓一身三教。如今且得逍遥。擎拳稽首拜云霄。有分长生不老。
西江月·早晚以成行色
作者：无名氏
朝代：宋
体裁：词

早晚以成行色，主人莫与留延。正当春月艳阳天。去赛从前心愿。执状去呈仙尉，殷勤早与周旋。不辞客路往来难，暂辍舞裙歌扇。
西江月·梁上喃喃燕语
作者：无名氏
朝代：宋
体裁：词

梁上喃喃燕语，纸间戢戢蚕生。满城风雨近清明。不道有人新病。春事一溪流水，杨花千点浮萍。好风一霎为吹晴。独步小园清影。
西江月·灯火楼台欲下
作者：无名氏
朝代：宋
体裁：词

灯火楼台欲下，笙歌院落将归。
冰瓷金缕胜琉璃。
春笋捧来纤细。
饮罢高阳人散，曲终巫峡云飞。
千万修合斗新奇。
须带别离滋味。
西江月·琼沼融成沆瀣
作者：无名氏
朝代：宋
体裁：词

琼沼融成沆瀣，冰檐滴尽真珠。一园草木气方苏。又学杨花飞舞。何必乱飘密洒，却疑细糁轻铺。谁将粉墨画成图。玉做小亭高树。
西江月·积玉堆金闲事
作者：无名氏
朝代：宋

积玉堆金闲事，惊天动地虚名。
算来二足是人生，有子方为吉庆。
莫道一夔足矣，也须学着徐卿。
我翁休笑又添丁。
这个孩儿好命。
西江月·翠岭游仙梦破
作者：无名氏
朝代：宋
体裁：词

翠岭游仙梦破，暖香残酒醒时。子规啼月下花枝。日涌山光照市。柳拂眉间黛色，桃匀脸上胭脂。凄凄芳草路无泥。脉脉归心似醉。
西江月·翡翠枝头晚萼
作者：无名氏
朝代：宋
体裁：词

翡翠枝头晚萼，婵娟月里飘香。春兰秋蕙作寻常。不与夭桃朋党。笑见深红浅白，从教蝶舞蜂忙。风流标致道家妆。潇洒得来别样。
西江月·翦翦轻寒雨后
作者：无名氏
朝代：宋
体裁：词

翦翦轻寒雨后，瞳瞳晓日晴时。
春风先到绿杨枝。
金缕野桥山市。
鶗鴂巧调琴筑，海棠惜吐胭脂。
玉骢未解锦障泥。
且挂征鞭一醉。
西江月·膝下红金不暖
作者：无名氏
朝代：宋
体裁：词

膝下红金不暖，窗前绛蜡犹然。夜深城麓走风烟。的砾还飘雪霰。海上正迷蝶梦，山阴未棹溪船。愿骑白凤玉为鞭。西赴瑶池芳宴。
西江月·良月才经四日
作者：无名氏
朝代：宋
体裁：词

良月才经四日，彭城庆诞真贤。从来斗酒百诗篇。锦绣文章灿烂。自合宰官身现，谁知富贵由天。但教福寿喜双全。直看子孙荣显。
西江月·花下春光正好
作者：无名氏
朝代：宋
体裁：词

花下春光正好，柳边春色才多。雨声日夜长沧波。暗地芳心滴破。拍拍浪飞白雪，冥冥山点青螺。汀兰岸芷有情么。还惜江城春过。
西江月·花下春光正好
作者：无名氏
朝代：宋
体裁：词

花下春光正好，柳边春色才多。雨声日夜长沧波。暗地芳心滴破。拍拍浪飞白雪，冥冥山点青螺。汀兰岸芷有情麽。还惜江城春过。
西江月·草市人归日落
作者：无名氏
朝代：宋
体裁：词

草市人归日落，荒城风急鸦翻。独携尊酒上高寒。缥缈云横楚观。柳外半篙绿水，烟中数笔青山。天涯流落岁将残。望断故园心眼。
西江月·葭管一阳已复
作者：无名氏
朝代：宋
体裁：词

葭管一阳已复，蓂阶五叶还留。星瞻南极瑞光浮。知是降生时候。算衍恰侔周卦，福多更协箕畴。绿衣戏舞捧琼舟。满劝长生寿酒。
西江月·蓂褪尧阶八叶
作者：无名氏
朝代：宋
体裁：词

蓂褪尧阶八叶，桃翻禹浪三层。欢传崧岳挺生申。儿女团栾争庆。名注长生仙籍，未须仰祝龟龄。芳联子舍早蜚声。富贵荣华鼎盛。
西江月·请知诸郡子弟
作者：无名氏
朝代：宋
体裁：词

请知诸郡子弟，尽是湖海高朋。今年神首赛齐云。别是一般风韵。来时向前参圣，然后疏上挥名。香金留下仿花人，必定气球取胜。
西江月·贺人女中秋日满月
作者：无名氏
朝代：宋
体裁：词

八月秋中玉律，十分月满瑶台。芳姿谪下佛宫来。疑是东方世界。黛绿旋闻香发，桃红新晕芳腮。春风满面笑容开。长似观音自在。
西江月·贺人生子
作者：无名氏
朝代：宋
体裁：词

绛蜡攒宝炬，碧刍香衬金卮。东风吹下玉龙儿。融就满堂和气。此日兰汤新浴，他年桂苑同携。小词聊代弄璋诗。剩与犀钱利市。
西江月·贺生第二子
作者：无名氏
朝代：宋
体裁：词

积玉堆金闲事，惊天动地虚名。算来二足是人生，有子方为吉庆。莫道一夔足矣，也须学著徐卿。我翁休笑又添丁。这个孩儿好命。
西江月·赠友
作者：无名氏
朝代：宋
体裁：词

忆昔钱塘话别，十年社燕秋鸿。今朝忽遇暮云东。对坐旗亭说梦。破帽手遮红日，练衣袖卷寒风。芦花江上两衰翁。消得几番相送。
西江月·赠友
作者：无名氏
朝代：宋
体裁：词

忆昔钱塘话别，十年社燕秋鸿。今朝忽遇暮云东。对坐旗亭说梦。破帽手遮西日，练衣袖卷寒风。芦花江上两衰翁。消得几番相送。
西江月·蹴踘场中年少
作者：无名氏
朝代：宋
体裁：词

蹴踘场中年少，秋千架上佳人。
三三两两趁芳辰。
玩赏风光美景。
日暖风和明媚，更加花草香馨。
红颜移步出闺门，偷揭绣帘相认。
西江月·身禀五行正气
作者：无名氏
朝代：宋

身禀五行正气，此心如鉴光明。
不从龟鹤问年龄。
万物有衰有盛。
多谢道人着眼，我于身世常轻。
任从性巧与心灵，此事从来分定。
西江月·身禀五行正气
作者：无名氏
朝代：宋
体裁：词

身禀五行正气，此心如鉴光明。不从龟鹤问年龄。万物有衰有盛。多谢道人著眼，我於身世常轻。任从性巧与心灵，此事从来分定。
西江月·邮亭壁上词
作者：无名氏
朝代：宋
体裁：词

昨夜轺车宿处，乱山深锁邮亭。烟溪霜叶颤秋声。不管愁人不听。枕冷安排难稳，衾寒重叠犹轻。凭谁说与那人人。报道衾寒枕冷。
西江月·银烛晓催春漏
作者：无名氏
朝代：宋
体裁：词

银烛晓催春漏，珠帘暮卷东风。乃翁相对玉楼中。不枉当年冰梦。花意似随人好，酒香难比情浓。夜深欲睡海棠红。密密骖鸾驾凤。
西江月·隆暑正当三伏
作者：无名氏
朝代：宋
体裁：词

隆暑正当三伏，明朝又是双旬。崧高孕秀降生申。再捧瑶觞称庆。督府赞猷英俊，难淹大展经纶。倚需召入秉洪钧。上佐万年明圣。
西江月·风雨朝来恶甚
作者：无名氏
朝代：宋
体裁：词

风雨朝来恶甚，池塘春去无多。
绿杨阴里溜莺棱。
枝上老红犹堕。
酒满蚁浮金匜，烛残泪滴铜荷。
更阑孤枕奈情何。
只恐巫山梦破。
西江月·风雨馀寒过了
作者：无名氏
朝代：宋
体裁：词

风雨馀寒过了，池塘春水生时。迁莺飞上拂云枝。春遍柳村花市。酒面清空似水，玉杯温莹如脂。莫教花谢涴尘泥。把住东君索醉。
西江月·黄蜡谁将点缀
作者：无名氏
朝代：宋
体裁：词

黄蜡谁将点缀，红膏不许施妆。孤根来自水云乡。风味天然酝酿。看取玉奴呵手，摘来珠露沾裳。翠环斜插一枝香。似簇蜂儿头上。
西江月慢
作者：无名氏
朝代：宋
体裁：词

烟笼细柳，映粉墙、垂丝轻袅。正岁首暖律风和，装点后苑台沼。见乍开、桃若胭脂染，便须信、江南春早。又数枝、零乱残花，飘满地、未曾埽。幸到此、芳菲时渐好。恨间阻、佳期尚杳。听几声、云里悲鸿，感动怨愁多少。漫目送、层阁天涯远，甚无人、音书来到。又只恐、别有深情，盟言忘了。
西江月慢·烟笼细柳
作者：无名氏
朝代：宋
体裁：词

烟笼细柳，映粉墙、垂丝轻袅。正岁稍暖律风和，装点后苑台沼。见乍开、桃若燕脂染，便须信、江南春早。又数枝、零乱残花，飘满地、未曾扫。幸到此、芳菲时渐好。恨间阻、佳期尚杳。听几声、云里悲鸿，动感怨愁多少。谩送目、层阁天涯远，甚无人、音书来到。又只恐、别有深情，盟言忘了。
解佩令
作者：无名氏
朝代：宋

脸儿端正。心儿峭俊。眉儿长、眼儿入鬓。鼻儿隆隆，口儿小、舌儿香软。耳朵儿、就中红润。项如琼玉，发如云鬓。眉如削、手如春笋。奶儿甘甜，腰儿细、脚儿去紧。那些儿、更休要问。
解佩令·曾妙年拾芥功名易
作者：无名氏
朝代：宋
体裁：词

曾妙年拾芥功名易。暂栖鸾、何厌小试。迤逦哦松，便整顿、河阳桃李。寿几许、也犹固未。归来谩、学个陶潜志。遇诞辰、昴宿降瑞。春色三分才过二。寿觞沉醉。祝等彭祖八百岁。
解佩令·脸儿端正
作者：无名氏
朝代：宋
体裁：词

脸儿端正。
心儿峭俊。
眉儿长、眼儿入鬓。
鼻儿隆隆，口儿小、舌儿香软。
耳垛儿、就中红润。
项如琼玉，发如云鬓。
眉如削、手如春笋。
奶儿甘甜，腰儿细、脚儿去紧。
那些儿、更休要问。
解佩令·蕙兰无韵
作者：无名氏
朝代：宋
体裁：词

蕙兰无韵，桃李堪扫。都不数、凡花闲草。对月临风，长是伊、故来相恼。和魂梦、被他香到。江头陇畔，争先占早。一枝枝、看来总好。似凭风标，待发愿、春前祈祷。祝东君、放教不老。
讥贾平章
作者：无名氏
朝代：宋
体裁：七言绝句

戎马掀天动地来，襄阳城下哭声哀。平章束手全无策，却把科场恼秀才。
诉衷情
作者：无名氏
朝代：宋

黄昏新月一纤。
诉衷情·悠悠万里云水
作者：无名氏
朝代：宋
体裁：词

悠悠万里云水。
诉衷情·碧天明月晃金波
作者：无名氏
朝代：宋
体裁：词

碧天明月晃金波。清浅滞星河。深深院宇人静，独自问姮娥。圆夜少，缺时多。事因何。嫦娥莫是，也有别离，一似人麽。
诉衷情·黄昏新月一钩纤
作者：无名氏
朝代：宋
体裁：词

黄昏新月一钩纤。
诉衷情令
作者：无名氏
朝代：宋
体裁：词

碧天明月晃金波。清浅滞星河。深深院宇人静，独自问姮娥。圆夜少，缺时多。事因何。嫦娥莫是，也有别离，一似人么。
诗一首
作者：无名氏
朝代：宋

山行似觉鸟声殊，渐近神仙简寂居。
门外长溪容浄足，山腰苦笋耿盘蔬。
乔崧定有藏丹处，大石仍存拜斗余。
弟子苍髯年八十，养生世世授遗书。
诗一首
作者：无名氏
朝代：宋
体裁：七言绝句

西出潼关客路迷，一葫芦酒一篇诗。葫芦酒尽兴未尽，坐看春山春尽时。
诗三首
作者：无名氏
朝代：宋

越娘墓下秋风起，脱叶纷纷逐流水。只如明月葬高原，不奈霜威损桃李。妖魂受赐欲报郎，夜夜飞入重城里。幽诉千端郎不听，倾心吐肝犹不止。仙都道士不知名，能用丹书镇幽鬼。杨郎独宿方醒然，孤鸾独宿重泉底。
诗三首·其一
作者：无名氏
朝代：宋
体裁：七言绝句

越娘墓下秋风起，脱叶纷纷逐流水。只如明月葬高原，不奈霜威损桃李。
诗三首·其三
作者：无名氏
朝代：宋
体裁：七言绝句

仙都道士不知名，能用丹书镇幽鬼。杨郎独宿方醒然，孤鸾独宿重泉底。
诗三首·其二
作者：无名氏
朝代：宋

妖魂受赐欲报郎，夜夜飞入重城裏。
幽诉千端郎不听，倾心吐肝犹不止。
诗三首·其二
作者：无名氏
朝代：宋

妖魂受赐欲报郎，夜夜飞入重城里。幽诉千端郎不听，倾心吐肝犹不止。
误桃源
作者：无名氏
朝代：宋

砥柱勒铭赋，本赞禹功勋。试官亲处分，赞唐文。秀才冥子里，銮驾幸并汾。恰似郑州去，出曹门。
误桃源·砥柱勒铭赋
作者：无名氏
朝代：宋
体裁：词

砥柱勒铭赋，本赞禹功勋。
试官亲处分，赞唐文。
秀文冥子里，銮驾幸并汾。
恰似郑州去，出曹门。
调笑·调笑令·君去
作者：无名氏
朝代：宋
体裁：词

君去。
逐鸳侣。
斜倚绿窗鸳鉴女。
琴弹秋思明心素。
一寸还成千缕。
锦城春色知何许。
那似远山眉妩。
调笑·调笑令·相误
作者：无名氏
朝代：宋
体裁：词

相误。
桃源路。
万里苍苍烟水暮。
留君不住君须去。
秋月春风闲度。
桃花零乱如红雨。
人面不知何处。
调笑·调笑令·非雾
作者：无名氏
朝代：宋
体裁：词

非雾。花无语。远似朝云何处去。凌波不过横塘路。燕燕莺莺飞舞。风吹仙袂飘飘举。拟倩游丝惹住。
调笑令·花酒
作者：无名氏
朝代：宋
体裁：词

花酒。满筵有。酒满金杯花在手。头上戴花方饮酒。饮罢了高叉手。琵琶拨尽相思调。更向当筵舞袖。
调笑集句
作者：无名氏
朝代：宋

千里。楚江水。明月楼高愁独倚。井梧宫殿生秋意。望断巫山十二。雪肌花貌参差是。朱阁五云仙子。相误。桃源路。万里苍苍烟水暮。留君不住君须去。秋月春风閒度。桃花零乱如红雨。人面不知何处。非雾。花无语。还似朝云何处去。凌波不过横塘路。燕燕莺莺飞舞。风吹仙袂飘飘举。拟倩游丝惹住。相忆。无消息。目断遥天云自白。寒山一带伤心碧。风土萧疏胡国。长安不见浮云隔。纵使君来争得。来见。蕊宫殿。记得随班迎凤辇。馀花落尽苍苔院。斜掩金铺一片。千金买笑无方便。和泪盈盈娇眼。君去。逐鸳侣。斜倚绿窗鸳鉴女。琴弹秋思明心素。一寸还成千缕。锦城春色知何许。那似还山眉妩。无处。难轻诉。锦瑟华年谁与度。黄昏更下潇潇雨。况是青春将暮。花虽无语莺能语。来道曾逢郎否。衫湿。情何极。上下花间声转急。满船明月芦花白。秋水长天一色。芳年未老时难得。目断远空凝碧。
调笑集句 其七 吴娘
作者：无名氏
朝代：宋
体裁：词

无处。难轻诉。锦瑟华年谁与度。黄昏更下潇潇雨。况是青春将暮。花虽无语莺能语。来道曾逢郎否。
调笑集句 其三 洛浦
作者：无名氏
朝代：宋

非雾。花无语。还似朝云何处去。凌波不过横塘路。燕燕莺莺飞舞。风吹仙袂飘飘举。拟倩游丝惹住。
调笑集句 其二 桃源
作者：无名氏
朝代：宋

相误。桃源路。万里苍苍烟水暮。留君不住君须去。秋月春风閒度。桃花零乱如红雨。人面不知何处。
调笑集句 其五 班女
作者：无名氏
朝代：宋
体裁：词

来见。蕊宫殿。记得随班迎凤辇。馀花落尽苍苔院。斜掩金铺一片。千金买笑无方便。和泪盈盈娇眼。
调笑集句 其八 琵琶
作者：无名氏
朝代：宋
体裁：词

衫湿。情何极。上下花间声转急。满船明月芦花白。秋水长天一色。芳年未老时难得。目断远空凝碧。
调笑集句 其六 文君
作者：无名氏
朝代：宋

君去。逐鸳侣。斜倚绿窗鸳鉴女。琴弹秋思明心素。一寸还成千缕。锦城春色知何许。那似还山眉妩。
调笑集句 其四 明妃
作者：无名氏
朝代：宋
体裁：词

相忆。无消息。目断遥天云自白。寒山一带伤心碧。风土萧疏胡国。长安不见浮云隔。纵使君来争得。
调笑集句·其一
作者：无名氏
朝代：宋
体裁：词

千里。楚江水。明月楼高愁独倚。井梧宫殿生秋意。望断巫山十二。雪肌花貌参差是。朱阁五云仙子。
谒金门
作者：无名氏
朝代：宋
体裁：词

山无数。遮断故人何处。见说阑舟独系住。溪边红叶树。忆著前时欢遇。惹起今番愁绪。怎得西风吹泪去。阳台为暮雨。
谒金门·休只坐
作者：无名氏
朝代：宋
体裁：词

休只坐。也去看花则个。明日满庭红欲堕。花还愁似我。索性痴眠一和。凭个梦儿好做。杜宇不知春已过。枝头声越大。
谒金门·寿士人五月廿五
作者：无名氏
朝代：宋

文章士。秀气岳神钟聚。看雕鹏、秋风高举。上青天平步。五五日临夏五。堂上称觞笑语。桂子兰孙齐彩舞。祝寿同彭祖。
谒金门·山无数
作者：无名氏
朝代：宋

山无数。
遮断故人何处。
见说阑舟独系住。
溪边红叶树。
忆着前时欢遇。
惹起今番愁绪。
怎得西风吹泪去。
阳台为暮雨。
谒金门·文章士
作者：无名氏
朝代：宋
体裁：词

文章士。秀气岳神锺聚。看雕鹏、秋风高举。上青天平步。五五日临夏五。堂上称觞笑语。桂子兰孙齐彩舞。祝寿同彭祖。
谒金门·春不老
作者：无名氏
朝代：宋
体裁：词

春不老。细数花风犹到。挥翰玉堂应早早。花知中令考。词进芳笺才调。文饮清樽怀抱。一片潇湘供一笑。楚山青未了。
谒金门·江上路
作者：无名氏
朝代：宋
体裁：词

江上路。依约数家烟树。一枕归心村店暮。更乱山深处。梦过江南芳草渡。晓色又催人去。愁似游丝千万缕。倩东风约住。
谒金门·满地落红千片
作者：无名氏
朝代：宋
体裁：词

满地落红千片。
谒金门·赠歌妓
作者：无名氏
朝代：宋
体裁：词

真个美。水墨观音难比。闻道观音谁不害。见来须顶礼。徐步金莲满地。那更兰心聪慧。一曲清歌离皓齿。梁尘飞不已。
象耳山
作者：无名氏
朝代：宋
体裁：七言绝句

篮舆来自石苍路，喜得幽人陪杖屦。应是山灵泽旱苗，不关居士随轩雨。
贺圣朝
作者：无名氏
朝代：宋

一理无今无古，此心何喜何嗔。无相乃为真相。色身即是法身。不消一句半句，活得千人万人。咦，这里便是到头，何须只管翻身。
贺圣朝
作者：无名氏
朝代：宋
体裁：词

白露点，晓星明灭，秋风落叶。故址颓垣，冷烟衰草，前朝宫阙。长安道上行客，依旧利深名切。改变容颜，消磨今古，陇头残月。
贺圣朝·阶蓂八叶当炎赫
作者：无名氏
朝代：宋
体裁：词

阶蓂八叶当炎赫。此际公生日。金炉香爇起祥烟，气佳哉葱郁。称觞兰玉真无敌。尘簪缨世袭。鸾栖枳棘暂淹留，即黄扉召入。
贺圣朝·预赏元宵
作者：无名氏
朝代：宋
体裁：词

太平无事，四边宁静狼烟眇。国泰民安，谩说尧舜禹汤好。万民翘望彩都门，龙灯凤烛相照。只听得教坊杂剧欢笑。美人巧。宝箓宫前，咒水书符断妖。更梦近、竹林深处胜蓬岛。笙歌闹。奈吾皇，不待元宵景色来到。只恐后月，阴晴未保。
贺圣朝影·添声杨柳枝·雪满长安酒价高
作者：无名氏
朝代：宋
体裁：词

雪满长安酒价高。度寒宵。身轻不要鹔鹴袍。醉红娇。花月暗成离别恨，梦无憀。起来春信惹梅梢。又魂消。
贺新郎
作者：无名氏
朝代：宋
体裁：词

官职从他大。
官大时、烦恼偏多，不如到我。
我有数间临水屋，随分田园些个。
也薄有、新蔬时果。
浊酒三杯棋一局，对花前、时抱添丁坐。
间觅句，唱仍和。
年年生日人争贺。
谩相期、黄扉紫闼，玉堂青琐。
一日平章风月事，奉保永无期祸。
只如此、有何不可。
阁箸相疑真可笑，政事堂、日里如何□。
似恁地，待则麽。
贺新郎
作者：无名氏
朝代：宋
体裁：词

贺鹊冰檐绕。伴华堂、两催妆束，音传青鸟。瑞气沉烟金鸭袅。脆管繁弦迭奏。拥出个、仙娥窈窕。秋水芙蓉相映照。算人间、天上真希少。肌玉润，臂金瘦。仙郎况是青春调。向鸳鸯、彩丝结就，同心巧。料想梅花先得了。昨夜一枝开早。无地著、许多欢笑。准拟计台魁鹗表。著青衫、跃马长安道。一百岁，一双好。
贺新郎 其一 黄州赤壁
作者：无名氏
朝代：宋

苏子秋七月。向凉宵、扁舟与客，共游赤壁。清吹徐来波不动，举酒诵诗属客。白露与、水光相接。万顷茫茫风浩浩，飘飘乎、遗世而独立。棹兰桨，溯空阔。正襟危坐而言曰。客知夫、天地之间，久长无物。惟有清风与明月，万古用之不竭。寓耳目、为声为色。客笑欣然重酌酒，忽盘肴既尽杯狼籍。□□□，东方白。
贺新郎·一点芳心事
作者：无名氏
朝代：宋
体裁：词

一点芳心事。
贺新郎·为东阃赵先生寿
作者：无名氏
朝代：宋

天意扶炎宋。为吾皇、维衡岳孕，长沙星梦。社稷勋庸天地窄，不数智名功勇。要自有、胸中妙用。擎着东南天一柱，看边民、买犊归耕种。官职易，此身重。黄封已见传宣送。却春来、洪钧初转，紫枢归拱。岁岁玉楼春噀处，慧质明妆环拥。正弟劝、兄酬欢纵。一寸丹心坚似铁，待磨崖、勒就浯溪颂。龙尾道，接天踵。
贺新郎·为东阃赵先生寿
作者：无名氏
朝代：宋
体裁：词

失意扶炎宋。为吾皇、维衡岳孕，长沙星梦。社稷勋庸天地窄，不数智名功勇。要自有、胸中妙用。擎着东南天一柱，看边民、买犊归耕种。官职易，此身重。黄封已见传宣送。恰春来、洪钧初转，紫枢归拱。岁岁玉楼春噀处，慧质明妆环拥。正弟劝、兄酬欢动。一寸丹心坚似铁，待磨崖、勒就浯溪颂。笼尾道，接天踵。
贺新郎·十月临皋暮
作者：无名氏
朝代：宋
体裁：词

十月临皋暮。客从予、黄泥之坂，凛然霜露。相与行歌而言曰，月白风清如许。念无酒、归谋诸妇。妇曰斗酒藏之已久，可携为、赤壁之游否。江水落，出洲渚。登龙踞虎幽宫俯。啸一声、山鸣谷应，寂寥四顾。有鹤东来西去也，梦道士、揖予而语。赤壁之游乐乎否，问其名、不答予惊悟。开户视，不知处。
贺新郎·四海文章伯
作者：无名氏
朝代：宋
体裁：词

四海文章伯。自雪堂人老，有谁当得。馀子纷纷何足数，除是壶中仙客。况夺得、秋光清彻。笔下诗成愁鬼魅，更千军、侍帐看飞檄。须信道，万人杰。胸襟浩荡乾坤窄。向楼东吟笑，壮心谁识。直渡黄河擒颉虏，吐尽平生奇策。终不负、雄姿英发。闻说九重飞紫诏，想鸣珂、日晚朝天阙。鸿鹄举，楚天阔。
贺新郎·四海文章伯
作者：无名氏
朝代：宋

四海文章伯。
自雪堂人老，有谁当得。
馀子纷纷何足数，除是壶中仙客。
况夺得、秋光清彻。
笔下诗成愁鬼魅，更千军、侍帐看飞檄。
须信道，万人杰。
胸襟浩荡干坤窄。
向楼东吟笑，壮心谁识。
直渡黄河擒颉虏，吐尽平生奇策。
终不负、雄姿英发。
闻说九重飞紫诏，想鸣珂、日晚朝天阙。
鸿鹄举，楚天阔。
贺新郎·天意扶炎宋
作者：无名氏
朝代：宋
体裁：词

天意扶炎宋。为吾皇、维衡狱孕，长沙星梦。社稷勋庸天地窄，不数智名功勇。要自有、胸中妙用。擎着东南一柱，看边民、买犊归耕种。官职易，此身重。黄封已见传宣送。却春来、洪钧初转，紫枢归拱。岁岁玉楼春噀处，慧质明妆环拥。正弟劝、兄酬欢纵。一寸丹心坚似铁，待磨崖、勒就浯溪颂。龙尾道，接天踵。
贺新郎·官职从他大
作者：无名氏
朝代：宋

官职从他大。
官大时、烦恼偏多，不如到我。
我有数间临水屋，随分田园些个。
也薄有、新蔬时果。
浊酒三杯棋一局，对花前、时抱添丁坐。
间觅句，唱仍和。
年年生日人争贺。
谩相期、黄扉紫闼，玉堂青琐。
一日平章风月事，奉保永无期祸。
只如此、有何不可。
阁箸相疑真可笑，政事堂、日里如何□。
似恁地，待则么。
贺新郎·寿刘宰
作者：无名氏
朝代：宋

四海文章伯。自雪堂人老，有谁当得。馀子纷纷何足数，除是壶中仙客。况夺得、秋光清彻。笔下诗成愁鬼魅，更千军、侍帐看飞檄。须信道，万人杰。胸襟浩荡乾坤窄。向楼东吟笑，壮心谁识。直渡黄河擒颉虏，吐尽平生奇策。终不负、雄姿英发。闻说九重飞紫诏，想鸣珂、早晚朝天阙。鸿鹄举，楚天阔。
贺新郎·庆新婚又生日四月廿七
作者：无名氏
朝代：宋

鸾凤初成匹。想桃源、刘郎仙女，新欢稠密。昨夜文星从天降，孕作非凡器质。却正属、梅黄时日。三九良辰佳气蔼，听重重相贺欢声溢。又复见，嘉宾集。满堂笑语罗筵席。道称觞、宴你双庆，有谁能及。好事鼎来惬人意，看看功名在即。况先得、凤楼消息。祈遂与君偕老愿，劝樽前且饮长生液。增福寿，至千□。
贺新郎·庆生日子纳妇九月十六
作者：无名氏
朝代：宋
体裁：词

喜动神仙屋。正三秋、长空月满，又逾一宿。传道垂弧当此日，缘是蓝田生玉。更子舍、新归婉淑。好事重重欣逢遇，合称觞、宴席倾醽醁。拼一醉，欢娱足。桃源庆婿歌新曲。想蓬莱、仙洞又献，长生真箓。看一点、老人照耀，牛女莱庭祝福。合长幼、芝兰满目。总向来秋高折桂，麻衣换取蓝袍绿。永遇乐，食天禄。
贺新郎·张县尹美任
作者：无名氏
朝代：宋
体裁：词

父老持杯水。叹世间、公论无情，是非易位。来饯花封贤令尹，籍籍攀辕耳语。留不住、青原抚字。蓦地风波平地起，算十常、八九乖人意。无处著，不平气。浩然一曲歌归去。问城郭田园，曾荒尤未。亲旧过从同一笑，不羡浮云富贵。任造物、小儿厮戏。失马安知非是福，况庙庭、侑祀方思魏。天定也，诏书至。
贺新郎·括东坡后赤壁
作者：无名氏
朝代：宋

步自雪堂去。望临皋、将归二客，从余遵路。木叶萧萧霜露降，仰见天高月吐。共对影、行歌频顾。月白风清如此夜，叹无肴、有酒成虚度。闻薄暮，网罾举。归而斗酒谋诸妇。便携鳞载酒，相从旧追游处。断岸横江寻赤壁，不复江山如故，但放舟、中流容与。客去冥然方就睡，梦蹁跹、羽衣揖余语。相顾笑，逐惊寤。
贺新郎·步自雪堂去
作者：无名氏
朝代：宋
体裁：词

步自雪堂去。望临皋、将归二客，从余遵路。木叶萧萧霜露降，仰见天高月吐。共对影、行歌频顾。月白风清如此夜，叹无肴、有酒成虚度。闻薄暮，网罾举。归而斗酒谋诸妇。便携鳞载酒，相从旧追游处。断岸横江寻赤壁，不复江山如故，但放舟、中流容与。客去冥然方就睡，梦蹁跹、羽衣揖余语。相顾笑，遂惊寤。
贺新郎·父老持杯水
作者：无名氏
朝代：宋

父老持杯水。
叹世间、公论无情，是非易位。
来饯花封贤令尹，籍籍攀辕耳语。
留不住、青原抚字。
蓦地风波平地起，算十常、八九乖人意。
无处着，不平气。
浩然一曲歌归去。
问城郭田园，曾荒尤未。
亲旧过从同一笑，不羡浮云富贵。
任造物、小儿厮戏。
失马安知非是福，况庙庭、侑祀方思魏。
天定也，诏书至。
贺新郎·瑞霭笼晴晓
作者：无名氏
朝代：宋
体裁：词

瑞霭笼晴晓。正小春时候，和气十分缭绕。月姊精神还窈窕。甚似星郎年少。同共入、蓬莱仙岛。鸾凤铿铿风缥缈。算一双、两好真奇妙。天上有，世间少。桥门名姓掀张了。更那堪、榜下新婚，才名表表。便好相成勤夙夜，莫使脱簪遗笑。且早趁、青春才调。向去功名成就后。到恁时节风流好。胜今日，登科小。
贺新郎·生日自寿
作者：无名氏
朝代：宋

官职从他大。官大时、烦恼偏多，不如到我。我有数间临水屋，随分田园些个。也薄有、新蔬时果。浊酒三杯棋一局，对花前、时抱添丁坐。闲觅句，唱仍和。年年生日人争贺。谩相期、黄扉紫闼，玉堂青琐。一日平章风月事，奉保永无期祸。只如此、有何不可。阁箸相疑真可笑，政事堂、日里如何□。似恁地，待则么。
贺新郎·苏子秋七月
作者：无名氏
朝代：宋
体裁：词

苏子秋七月。
向凉宵、扁舟与客，共游赤壁。
清吹徐来波不动，举酒诵诗属客。
白露与、水光相接。
万顷茫茫风浩浩，飘飘乎、遗世而独立。
棹兰桨，沂空阔。
正襟危坐而言曰。
客知夫、天地之间，久长无物。
惟有清风与明月，万古用之不竭。
寓耳目、为声为色。
客笑欣然重酌酒，忽盘肴既尽杯狼籍。
□□□，东方白。
贺新郎·贺鹊冰檐绕
作者：无名氏
朝代：宋

贺鹊冰檐绕。
伴华堂、两催妆束，音传青鸟。
瑞气沉烟金鸭袅。
脆管繁弦迭奏。
拥出个、仙娥窈窕。
秋水芙蓉相映照。
算人间、天上真希少。
肌玉润，臂金瘦。
仙郎况是青春调。
向鸳鸯、彩丝结就，同心巧。
料想梅花先得了。
昨夜一枝开早。
无地着、许多欢笑。
准拟计台魁鹗表。
着青衫、跃马长安道。
一百岁，一双好。
贺新郎·路入蓝桥境
作者：无名氏
朝代：宋
体裁：词

路入蓝桥境。忆当年、云英来会，玄霜捣尽。争似温公风流婿，一笑欢传玉镜。便胜似、琼浆玉饮。自是振振佳公子，冰肌玉骨相辉映。一对儿，好厮称。夜深银烛交红影。雀屏开、凤帷拥绣，鸳衾铺锦。雨意云情应多少，梦到巫山一枕。好语向、耳边频听。但愿来春青云路，管一枝、青桂嫦娥近。闻早寄，凤楼信。
贺新郎·鸾凤初成匹
作者：无名氏
朝代：宋
体裁：词

鸾凤初成匹。
想桃源、刘郎仙女，新欢稠密。
昨夜文星从天降，孕作凡器质。
却正属、梅黄时日。
三九良辰佳气蔼，听重重相贺欢声溢。
又复见，嘉宾集。
满堂笑语罗筵席。
道称觞、宴你双庆，有谁能及。
好事鼎来惬人意，看看功名在即。
况先得、凤楼消息。
祈遂与君偕老愿，劝樽前且饮长生液。
增福寿，至千□。
贾秋壑故第
作者：无名氏
朝代：宋

楼台突兀起城围，正是襄阳失援时。王气已随檀板歇，仁风空逐玉箫悲。姓名不上忠臣传，家庙空遗御赐碑。万死莫酬亡国恨，故园荒草正离离。当年谁敢此经过，相国门前卫士多。诸葛功名今已矣，周公事业竟如何。雕梁画栋藏鼷鼠，花础芸阶长薜萝。误国误人还自误，空留遗迹在山阿。
贾秋壑故第·其一
作者：无名氏
朝代：宋

楼台突兀起城围，正是襄阳失援时。王气已随檀板歇，仁风空逐玉箫悲。姓名不上忠臣传，家庙空遗御赐碑。万死莫酬亡国恨，故园荒草正离离。
贾秋壑故第·其二
作者：无名氏
朝代：宋

当年谁敢此经过，相国门前卫士多。诸葛功名今已矣，周公事业竟如何。雕梁画栋藏鼷鼠，花础芸阶长薜萝。误国误人还自误，空留遗迹在山阿。
赠日本僧寂照礼天台山
作者：无名氏
朝代：宋

沧波泛瓶锡，几月到天朝。
乡信日边断，归程海面遥。
秋泉吟裏落，霜叶定中飘。
为爱华风住，扶桑梦自消。
赠长安赵先生母
作者：无名氏
朝代：宋

牙发重生黑，延龄三事因。至诚遵道友，精谨奉高真。静意摛猿马，清心聚气神。处端聊拜上，稽首寿长人。
赠长安赵先生母
作者：无名氏
朝代：宋

牙髪重生黑，延龄三事因。
至诚遵道友，精谨奉高真。
静意摛猿马，清心聚气神。
处端聊拜上，稽首寿长人。
踏歌
作者：无名氏
朝代：宋
体裁：词

带雪。向南枝，一朵江梅坼。许多时、甚处收香白。占千葩百卉、先春色。凝莹洁。正广寒宫殿人窥隔。销魂处、画角数声彻。暗香浮动黄昏月。最潇洒处最奇绝。孤标迥、不与群芳列。吟赏竟连宵，痛饮无休歇。输有心牧童偷折。
踏歌·带雪
作者：无名氏
朝代：宋
体裁：词

带雪。向南枝，一朵江梅坼。许多时、甚处收香白。占千葩百卉、先春色。拟莹洁。正广寒宫殿人窥隔。销魂处、画角数声彻。暗香浮动黄昏月。最潇洒处最奇绝。孤标迥、不与群芳列。吟赏竟连宵，痛饮无休歇。输有心牧童偷折。
踏莎行
作者：无名氏
朝代：宋
体裁：词

殢酒情怀，恨春时节。柳丝巷陌黄昏月。把君团扇卜君来，近墙扑得双蝴蝶。笑不成言，喜还生怯。颠狂绝似前春雪。夜寒无处著相思，梨花一树人如削。
踏莎行
作者：无名氏
朝代：宋

玉臂宽环，纱衫缓扣。乡窗针线无心久。豹头枕冷麝兰轻。虾须帘静尘埃厚。紫燕风头，黄梅雨后。柳条乱拂长江口。但言幂柳如烟，谁知摇曳如柳。
踏莎行
作者：无名氏
朝代：宋

红叶空传，朱绳未绾。天涯可见人难见。绿窗病起落梅繁，玉箫梦断行云短。波眼将穿，柳腰似刬。寂寥偏与东管。水仙愁绝翠围寒，春云空谷兰香远。
踏莎行·其三
作者：无名氏
朝代：宋

点点琼酥，初寒乍结。看来未忍轻轻折。园林正告久萧条，春工著意饶先发。眼底不凡，枝头自别。也知彻苦宜霜雪。这般风味恁馨香，怎教桃李同时节。
踏莎行·其三
作者：无名氏
朝代：宋

点点琼酥，初寒乍结。看来未忍轻轻折。园林正告久萧条，春工著意饶先发。眼底不凡，枝头自别。也知彻苦宜霜雪。这般风味恁馨香，怎教桃李同时节。玉母池边，曾记旧识。玉京仙苑新移得。素娥青女好精神，比看终是无颜色。传入汉宫，偷拟妆饰。寿阳空恁劳心力。寒香都不为春来，莫将远寄春消息。
踏莎行·其四
作者：无名氏
朝代：宋
体裁：词

王母池边，曾记旧识。玉京仙苑新移得。素娥青女好精神，比看终是无颜色。传入汉宫，偷拟妆饰。寿阳空恁劳心力。寒香都不为春来，莫将远寄春消息。
踏莎行·孤馆深沉
作者：无名氏
朝代：宋
体裁：词

孤馆深沉，晓寒天气。
解鞍独自阑干倚。
暗香浮动月黄昏，落梅风送沾衣袂。
待写红笺，凭谁与寄。
先教觅取嬉游地。
到家正是晚春时，小桃花下拼沉醉。
踏莎行·宴罢琼林
作者：无名氏
朝代：宋
体裁：词

宴罢琼林，醉游花市，此时方显男儿志。
踏莎行·悄无人语重帘卷
作者：无名氏
朝代：宋
体裁：词

悄无人语重帘卷。
踏莎行·月朏银河
作者：无名氏
朝代：宋
体裁：词

月朏银河，秋生玉宙。金风丛桂香生袖。儿孙重侍戏斑兰，霞觞共庆公家寿。学问从心，希年谁有。东之行应贤良召。吉音先动菊花期，一门依旧夸三秀。
踏莎行·枝绿初匀
作者：无名氏
朝代：宋
体裁：词

枝绿初匀，萼红犹浅。化工妆点年华晚。暗香疏影水亭边，黄昏月下依稀见。十二危楼，谁人倚遍。只愁羌笛声幽怨。少留情意待春来，东君准拟长拘管。
踏莎行·殢酒情怀
作者：无名氏
朝代：宋

殢酒情怀，恨春时节。
柳丝巷陌黄昏月。
把君团扇卜君来，近墙扑得双蝴蝶。
笑不成言，喜还生怯。
颠狂绝似前春雪。
夜寒无处着相思，梨花一树人如削。
踏莎行·点点琼酥
作者：无名氏
朝代：宋

点点琼酥，初寒乍结。
看来未忍轻轻折。
园林正告久萧条，春工着意饶先发。
眼底不凡，枝头自别。
也知彻苦宜霜雪。
这般风味凭馨香，怎教桃李同时节。
踏莎行·点点琼酥
作者：无名氏
朝代：宋
体裁：词

点点琼酥，初寒乍结。看来未忍轻轻折。园林正告久萧条，春工著意饶先发。眼底不凡，枝头自别。也知彻苦宜霜雪。这般风味凭馨香，怎教桃李同时节。
踏莎行·玉母池边
作者：无名氏
朝代：宋
体裁：词

玉母池边，曾记旧识。玉京仙苑新移得。素娥青女好精神，比看终是无颜色。传入汉宫，偷拟妆饰。寿阳空恁劳心力。寒香都不为春来，莫将远寄春消息。
踏莎行·瘦影横斜
作者：无名氏
朝代：宋
体裁：词

瘦影横斜，断桥路小。如今梦断孤山了。冷魂趁鹤不归来，荒山没尽深深草。月下罗浮，一樽自笑。旧枝尚记幽禽抱。王令人梦里说相思，被谁惊破霜天晓。
踏莎行·花县来迎
作者：无名氏
朝代：宋
体裁：词

花县来迎，瓜期欣至。大贤初度今朝是。蕤宾律应又将中，明宵圆月光腾瑞。兰玉称觞，斑斓舞戏。椒浆聊壮君行志。看看人已在鹏程，趋朝指日为舟济。
踏莎行·萼破前村
作者：无名氏
朝代：宋
体裁：词

萼破前村，枝横江路。铁心应也频凝伫。怕愁惟恐不禁愁，宁教雪月相分付。不测春来，难追香去。无人知我心先误。多情总道是东君，东君也有无情处。
踏莎行·金鼎休翻
作者：无名氏
朝代：宋
体裁：词

金鼎休翻，玉壶休倒。为伊弹彻求凰操。歌台舞榭没长情，不如相伴文园老。荆里钗宜，布边裙好。有缘封国还他到。端能一意谢红尘。归来便带宜男草。
踏青游
作者：无名氏
朝代：宋

岭上梅残，堤畔柳眠娇小。绽数枝、横烟临沼。既大雅，且秾丽，繁而不扰。冒寒来、游蜂戏蝶尚阻，年年占得春早。澹白轻红，清香迎芳道。更情与、碧天如扫。魏台妆，吴姬袖，妖妍多少。为传语、无言分付甘桃李，不比闲花浪草。
踏青游·岭上梅残
作者：无名氏
朝代：宋
体裁：词

岭上梅残，堤畔柳眠娇小。绽数枝、横烟临沼。既大雅，且秾丽，繁而不扰。冒寒来、游蜂红蝶尚阻，年年占得春早。澹白轻红，清香迎芳道。更情与、碧天如扫。魏台妆，吴姬袖，妖妍多少。为传语、无言分付甘桃李，不比闲花浪草。
踏青游·游崔念四妓馆
作者：无名氏
朝代：宋
体裁：词

识个人人，恰正二年欢会。似赌赛、六只浑四。向巫山、重重去，如鱼水。两情美。同倚画楼十二。倚了又还重倚。两日不来，时时在人心里。拟问卜、常占归计。拚三八清斋，望永同鸳被。到梦里。蓦然被人惊觉，梦也有头无尾。
踏青游·识个人人
作者：无名氏
朝代：宋
体裁：词

识个人人，恰正二年欢会。似赌赛、六只浑四。向巫山、重重去，如鱼水。两情美。同倚画楼十二。倚了又还重倚。两日不来，时时在人心里。拟问卜、常占归计。拚三八清齐，望永同鸳被。到梦里。蓦然被人惊觉，梦也有头无尾。
转调贺圣朝·贺圣朝·渐觉一日
作者：无名氏
朝代：宋
体裁：词

渐觉一日，浓如一日，不比寻常。
若知人、未伊瘦损，成病又何妨。
相思到了，不成模样，收泪千行。
把从前泪，来做水流，也流到伊行。
迎春乐令·迎春乐·神州丽景春先到
作者：无名氏
朝代：宋
体裁：词

神州丽景春先到。看看是、韶光早。园林深处东风过，红杏里、莺声好。漠漠青烟远远道。触目是、绿杨芳草。莫惜醉重游，逡巡又、年华老。
还宫乐·喜贺我皇
作者：无名氏
朝代：宋
体裁：词

喜贺我皇，有感蓬莱，尽降神仙。到乘鸾驾鹤御楼前。来献长寿仙丹。玉殿阶前排筵会，今宵秋日到神仙。笙歌寥亮呈玉庭，为报圣寿万年。
远朝归
作者：无名氏
朝代：宋

新律才交，早旧梢南枝，朱污粉腻。烟笼淡妆，恰值雨膏初细。而今看了，记他日、酸甜滋味。多应是，伴玉簪凤钗，低丫斜堕。迤逦。对酒当歌，眷恋得芳心，竟日何际。春光付与，尤是见欺桃李。叮咛寄语，且莫负、尊前花底。拚沈醉，尽铜壶、漏传三二。
远朝归
作者：无名氏
朝代：宋
体裁：词

新律才交，早旧梢南枝，朱污粉腻。烟笼淡妆，恰值雨膏初细。而今看了，记他日、酸甜滋味。多应是，伴玉簪凤钗，低亚斜坠。迤逦。对酒当歌，眷恋得芳心，竟日何际。春光付与，尤是见欺桃李。叮咛寄语，且莫负、尊前花底。拚沈醉，尽铜壶、漏传三二。
远朝归·新律才交
作者：无名氏
朝代：宋
体裁：词

新律才交，早旧梢南枝，朱污粉腻。烟笼淡妆，恰值雨膏初细。而今看了，记他日、酸甜滋味。多应是，伴玉簪凤钗，低桠斜堕。迤逦。对酒当歌，眷恋得芳心，竟日何际。春光付与，尤是见欺桃李。叮咛寄语，且莫负、尊前花底。拚沈醉，尽铜壶、漏传三二。
选冠子
作者：无名氏
朝代：宋

憔悴江山，凄凉古道，寒日澹烟残雪。行人立马，手折江梅，红萼素英初发。月下瑶台，弄玉飞琼，不老年年春色。被东君、唤遣娆红，高韵且饶清白。因动感、野水溪桥，竹篱茅舍，何似玉堂金阙。天教占了，第一枝春，何处不宜风月。休问庾岭止渴，金鼎调羹，有谁如得。傲冰霜、雅态清香，花里自称三绝。庾岭烟光，江南风景，冷落岁寒庭院。疏林万木冻折，孤根独犯，晓霜回暖。萼点胭脂，粉凝芳叶，依稀几枝初绽。上层楼、月夜凭阑，风送暗香清远。嗟往昔、汉妃临鸾，新妆才饰，艳绝人间金钿。东君信息，造化工夫，却笑众葩开晚。若是芳菲迅速，终与和羹，凤池仙馆。愿楼头、羌笛休吹，免使为花肠断。
选冠子·庾岭烟光
作者：无名氏
朝代：宋
体裁：词

庾岭烟光，江南风景，冷落岁寒庭院。疏林万木冻折，孤根独犯，晓霜回暖。萼点胭脂，粉凝芳叶，依稀几枝初绽。上层楼、月夜凭阑，风送暗香清远。嗟往昔、汉妃临鸾，新妆才饰，艳绝人间金钿。东君信息，造化工夫，却笑众葩开晚。若是芳菲迅速，终与和羹，凤池仙馆。愿楼头、羌笛休吹，免使为花肠断。
选冠子·憔悴江山
作者：无名氏
朝代：宋
体裁：词

憔悴江山，凄凉古道，寒日澹烟残雪。行人立马，手折江梅，红萼素英初发。月下瑶台，弄玉飞琼，不老年年春色。被东君、唤遣娆红，高韵且饶清白。因动感、野水溪桥，竹篱茅舍，何似玉堂金阙。天教占了，第一枝春，何处不宜风月。休问庾岭止渴，金鼎调羹，有谁如得。傲冰霜、雅态清香，花里自称三绝。
逍遥观
作者：无名氏
朝代：宋
体裁：七言绝句

昔设黄婆旧酒垆，如何今日似蓬壶。只因王郭仙人过，化作青城上帝都。
遍地花·元是竹林旧伴侣
作者：无名氏
朝代：宋
体裁：词

元是竹林旧伴侣。
去人日、偶相遇。
笑卢同、狂怪尝茶，问子建、诗成几步。
忆去年、乞巧同欢，把琴弦、细细与说。
伤你爱四勾三，生下五男二女。
遍地花·妓行七小石调
作者：无名氏
朝代：宋

元是竹林旧伴侣。去人日、偶相遇。笑卢仝、狂怪尝茶，问子建、诗成几步。忆去年、乞巧同欢，把琴弦、细细与说。伤你爱四勾三，生下五男二女。
遍地花·妓行七小石调
作者：无名氏
朝代：宋
体裁：词

元是竹林旧伴侣。去人日、偶相遇。笑卢仝、狂怪尝茶，问子建、诗成几步。忆去年、乞巧同欢，把琴弦、细细说与。伤你爱四勾三，生下五男二女。
郎官湖亭
作者：无名氏
朝代：宋
体裁：七言律诗

郎官遗爱凿成湖，李白题诗在昔初。春水浪翻惊野鹭，夏荷盘侧戏游鱼。冬风结冻凝青汉，秋月分光落碧虚。我爱四时风景好，买山来此创幽居。
郑州
作者：无名氏
朝代：宋
体裁：七言绝句

南北更无三座寺，东西只有一条街。四时八节无筵席，半夜三更有界牌。
酹江月/念奴娇
作者：无名氏
朝代：宋

阳春歌阙，正玉梅翻雪，江涛如海。秀孕东阳山水，果诞黑头元宰。早蹋天扉，洪钧独运，嘉会符千载。衔杯乐圣，不妨机务聊解。且恁笑弄云泉，太平勋业，说与苍生须在。闻道槐庭虚位久，天意端如有待。衮绣来时，渔蓑脱取，留我他年晒。良辰一笑，醉乡天地宽大。
酹江月·寿倅车
作者：无名氏
朝代：宋

东南钟秀。记当年、玉麟坠地，风云奔走。别驾风流才展骥，未快经纶大手。风月平分，吏民胥庆，松李阴浓昼。满城灯火，崧高神降时候。好是今夕华筵，水沉烟里，竹径松姿瘦。闻道君王仄席，尺一凤凰飞诏。堤筑新沙，印垂大斗，毡复貂蝉旧。麒麟勋业，庄椿难计眉寿。
酹江月·寿史贰卿
作者：无名氏
朝代：宋

欢声雷动，问邦民，知道君侯生日。欲把天文占好事，夜半遥瞻南极。耿耿三台，寒光相射，瑞采连珠璧。自今以始，我公眉寿千亿。见说燕寝香凝，旌旗微动，猎猎薰风入。收拾乾坤生长意，留向人间敷锡。预约明年，难兄难弟，同侍虞琴侧。坐令仁寿，八荒开此寿域。
酹江月·念奴娇
作者：无名氏
朝代：宋
体裁：词

云幢凤舞，下天风、吹落轮袍仙曲。阿母人间今百岁，两鬓犹含秋绿。萍小乾坤，九看日月，不用长生箓。一封天上，鼎来五色花轴。须信寿老难侔，世间无价，空有明珠千斛。此夕兰堂风露好，雅称飞觞支属。十样宫眉，两行红袖，烧烛围香玉。不妨沉醉，共拚月上华屋。
酹江月·念奴娇
作者：无名氏
朝代：宋
体裁：词

欢声雷动，问邦民，知道君候生日。
欲把天文占好事，夜半遥瞻南极。
耿耿三台，寒光相射，瑞采连珠壁。
自今以始，我公眉寿千亿。
见说燕寝香凝，旌旗微动，猎猎薰风入。
收拾乾坤生长意，留向人间敷锡。
预约明年，难兄难弟，同侍虞琴侧。
坐令仁寿，八荒开此寿域。
酹江月·念奴娇·东南锺秀
作者：无名氏
朝代：宋
体裁：词

东南锺秀。
记当年、玉麟坠地，风云奔走。
别驾风流才展骥，未快经纶大手。
风月平分，吏民胥庆，松李阴浓昼。
满城灯火，崧高神降时候。
好是今夕华筵，水沉烟里，竹径松姿瘦。
闻道君王仄席，尺一凤凰飞诏。
堤筑新沙，印垂大斗，毡复貂蝉旧。
麒麟勋业，庄椿难计眉寿。
酹江月·念奴娇·云幢凤舞
作者：无名氏
朝代：宋

云幢凤舞，下天风、吹落轮袍仙曲。
阿母人间今百岁，两鬓犹含秋绿。
萍小干坤，九看日月，不用长生箓。
一封天上，鼎来五色花轴。
须信寿老难侔，世间无价，空有明珠千斛。
此夕兰堂风露好，雅称飞觞支属。
十样宫眉，两行红袖，烧烛围香玉。
不妨沉醉，共拚月上华屋。
酹江月·念奴娇·仙翁初度
作者：无名氏
朝代：宋
体裁：词

仙翁初度，遇端阳佳节，又还两日。怪得箕星光倍正，凌晓独辉南极。料想当年，储祥荐瑞，兆见开先吉。称觞此旦，华堂佳气葱郁。好看斑戏庭前，芬芳双桂，行作蟾宫客。况有瑶池王母在，重庆举杯欢怿。络秀赐觞，孟光举案，姑妇贤相敌。与君品寿，蓬壶长见仙集。
酹江月·念奴娇·天高气爽
作者：无名氏
朝代：宋
体裁：词

天高气爽，正金风玉露，安排秋节。
株守蓬窗无寸效，自愧才非人杰。
那更家贫，又添丁累，料想无奇骨。
新章褒美，天然好语还发。
堪羡力薄无储，宾庖萧萦，乏礼延佳客。
多谢诸公来宠贲，虽有一瓯春雪。
玉果未圆，犀钱须办，早早为君说。
恐辜珠玉，小词聊且权折。
酹江月·念奴娇·欢声雷动
作者：无名氏
朝代：宋

欢声雷动，问邦民，知道君候生日。
欲把天文占好事，夜半遥瞻南极。
耿耿三台，寒光相射，瑞采连珠壁。
自今以始，我公眉寿千亿。
见说燕寝香凝，旌旗微动，猎猎熏风入。
收拾干坤生长意，留向人间敷锡。
预约明年，难兄难弟，同侍虞琴侧。
坐令仁寿，八荒开此寿域。
酹江月·念奴娇·阳春歌阙
作者：无名氏
朝代：宋
体裁：词

阳春歌阙，正玉梅翻雪，江涛如海。
秀孕东阳山水，果诞黑头元宰。
早蹋天扉，洪钧独运，嘉会符千戴。
衔杯乐圣，不妨机务聊解。
且恁笑弄云泉，太平勋业，说与苍生须在。
闻道槐庭虚位久，天意端如有待。
衮绣来时，渔蓑脱取，留我他年晒。
良辰一笑，醉乡天地宽大。
酹江月·谢人贺生子
作者：无名氏
朝代：宋

天高气爽，正金风玉露，安排秋节。株守蓬窗无寸效，自愧才非人杰。那更家贫，又添丁累，料想无奇骨。新章褒美，天然好语还发。堪羡力薄无储，宾庖萧索，乏礼延佳客。多谢诸公来宠贲，虽有一瓯春雪。玉果未圆，犀钱须办，早早为君说。恐辜珠玉，小词聊且权折。
醉太平·厌厌闷着
作者：无名氏
朝代：宋
体裁：词

厌厌闷着。厌厌闷着。奴儿近日听人咬，把初心忘却。教人病深谩摧拙。凭谁与我分说破，仔细思量怎奈何，见了伏些弱。
醉春风
作者：无名氏
朝代：宋
体裁：词

陌上清明近。行人难借问。风流何处不来归，闷闷闷。回雁峰前，戏鱼波上，试寻芳信。夜久兰膏烬。春睡何曾稳。枕边珠泪几时乾，恨恨恨。惟有窗前，过来明月，照人方寸。
醉春风·陌上清明近
作者：无名氏
朝代：宋

陌上清明近。
行人难借问。
风流何处不来归，闷闷闷。
回雁峰前，戏鱼波上，试寻芳信。
夜久兰膏烬。
春睡何曾稳。
枕边珠泪几时干，恨恨恨。
惟有窗前，过来明月，照人方寸。
醉瑶池·寿妇人
作者：无名氏
朝代：宋

柳捻金丝花吐绣。蝶拍莺歌，来献天人寿。一点红黄眉上秀。玻璃满泛长生酒。丁祝遐龄天样久。年年岁岁笙歌奏。早晚郎君纡紫绶。归来色共斑衣斗。
醉瑶池·柳拈金丝花吐绣
作者：无名氏
朝代：宋
体裁：词

柳拈金丝花吐绣。
蝶拍莺歌，来献天人寿。
一点红黄眉上秀。
玻璃满泛长生酒。
丁祝遐龄天样久。
年年岁岁笙歌奏。
早晚郎君纡紫绶。
归来色共斑衣斗。
醉花阴
作者：无名氏
朝代：宋

粉妆一捻和香聚。教露华休妒。今日在尊前，只为情多，脉脉都无语。西湖雪过留难住。指广寒归去。去后又明年，人在江南。梦到花开处。霓裳浅艳来何处。不是闲云雨。雪苑旧精神，燕席吟窗，昨夜生轻素。阑珊岂是东风妒。惜暗香分付。香在玉清宫，不惹年华，只带春寒去。
醉花阴·粉妆一捻和香聚
作者：无名氏
朝代：宋
体裁：词

粉妆一捻和香聚。教露华休妒。今日在尊前，只为情多，脉脉都无语。西湖雪过留难住。指广寒归去。去后又明年，人在江南。梦到花开处。
醉花阴·霓裳浅艳来何处
作者：无名氏
朝代：宋
体裁：词

霓裳浅艳来何处。不是闲云雨。雪苑旧精神，燕席吟窗，昨夜生轻素。阑珊岂是东风妒。惜暗香分付。香在玉清宫，不惹年华，只带春寒去。
醉落魄/一斛珠·其一
作者：无名氏
朝代：宋

琼搓粉滴。南枝只报江南坼。横斜疏影溪边窄。剪碎白云，分付陇头客。冰肌绰约疑姑射。铅华消尽见真色。不随桃李开红白。我为东君，来报春消息。
醉落魄/一斛珠·其一
作者：无名氏
朝代：宋
体裁：词

琼搓粉滴。南枝只报江南拆。横斜疏影溪边窄。剪碎白云，分付陇头客。冰肌绰约疑姑射。铅华消尽见真色。不随桃李开红白。我为东君，来报春消息。
醉落魄·一斛珠·梅花似雪
作者：无名氏
朝代：宋
体裁：词

梅花似雪。赏花记得同欢悦。更阑犹自贪攀折。不怯春寒，须要待明月。如今月上花争发。疏枝冷蕊对离缺。人心只道花争别。不道人心，不似旧时节。
醉落魄·一斛珠·琼搓粉滴
作者：无名氏
朝代：宋
体裁：词

琼搓粉滴。
南枝只报江南坼。
横斜疏影溪边窄。
翦碎白云，分付陇头客。
冰肌绰约疑姑射。
铅华消尽见真色。
不随桃李开红白。
我为东君，来报春消息。
醉落魄·一斛珠·红牙板歇
作者：无名氏
朝代：宋
体裁：词

红牙板歇。韶声断、六么初彻。小槽酒滴真珠竭。紫玉瓯圆，浅浪泛春雪。香芽嫩蕊清心骨。醉中襟量与天阔。夜阑似觉归仙阙。走马章台，踏碎满街月。
醉蓬莱·寿特奏官十二月初二
作者：无名氏
朝代：宋

看梅腮妆腊，柳眼缄春，小寒交候。蓂荚双开，庆生贤毓秀。早著蜚声，荣登鹗表，正是当年少。大器能藏，待当富贵，功名还就。暂试鸾栖，需期瓜约，未试经纶手。料想黄扉须有分，看玺书飞到。州县无劳，沙堤已筑，跃马长安道。岁岁今朝，斑斓品戏，举觞称寿。
醉蓬莱·寿邑宰九月初五
作者：无名氏
朝代：宋

正香茱试紫，嫩菊敷黄，九秋佳致。峻岳生申，运启千龄瑞。玉宇澄清，金盘沆瀣，融结钟冲粹。地位须还，粉垣薇省，木天蓬秘。锦政慈祥，琴堂安静，万里丰年，一同和气。斗大雷封，难久蒙私惠。半刺平分，剡书交上，逸驾开骅骥。来岁称觞，人归清禁，班联丹陛。
醉蓬莱·庆女人五月十一
作者：无名氏
朝代：宋
体裁：词

后端阳六日，梅雨收晴，乍炎天气。阿母当年，罢瑶池佳会。排遣双成，屏除青羽，自降居尘世。为帝生贤，储祥孕秀，作文章瑞。自古人言，陶孟母贤，文行曹家，衣冠苗裔。谁似夫人，子龙头鼎贵。此去相从，道山蓬岛，镇长生久视。却笑问平反，但不作，汉家严吏。
醉蓬莱·望秋高梨岭
作者：无名氏
朝代：宋
体裁：词

望秋高梨岭，星下莆阳，庆生贤哲。问瑞蓂留两荚。小试宏才，暂劳雕邑，布阳春仁泽。庭有驯禽，村无吠犬，稻黄连陌。最是邦人，合掌顶戴，萱草年华，蟠桃春色。却笑仙翁，觅丹砂金诀。德满人间，诏来天上，看寿名俱得。岁岁霞觞，凤凰池畔，贺生辰节。
醉蓬莱·正霜融日暖
作者：无名氏
朝代：宋
体裁：词

正霜融日暖，两两蓂开，阳生时候。喜见文星，上有箕星照。须信岳神，储降，诞作儒林秀。一举登科，蟾宫稳步，桂香满袖。天赋麒麟，奇骨尽羡，德耀宗盟，有谁居右。宠擢珍图，龙序褒勋厚。两郡棠阴，一封芝检，飞来到如。结束曹装，入居黄阁，双亲未老。
醉蓬莱·正香茱试紫
作者：无名氏
朝代：宋
体裁：词

正香茱试紫，嫩菊敷黄，九秋佳致。峻岳生申，运启千龄瑞。玉宇澄清，金盘沆瀣，融结锺冲粹。地位须还，粉垣薇省，木天蓬秘。锦政慈祥，琴堂安静，万里丰年，一同和气。斗大雷封，难久蒙私惠。半刺平分，剡书交上，逸驾开骅骥。来岁称觞，人归清禁，班联丹陛。
醉蓬莱·生朝日
作者：无名氏
朝代：宋

见笋成新竹，燕教雏飞，画堂清昼。萱草榴花，遍小庭如绣。角簟纱厨，葛巾葵扇，正麦秋时候。玉麈生风，翛然隐几，香蟠金兽。又值生初，故乡何在，三楚云高，谩劳回首。睡起情怀，况渊明止酒。赖有宾朋，惠来相顾，尽一时英秀。旋涤瑶觞，重歌金缕，与公同寿。
醉蓬莱·看梅腮妆腊
作者：无名氏
朝代：宋

看梅腮妆腊，柳眼缄春，小寒交候。
蓂荚双开，庆生贤毓秀。
早着蜚声，荣登鹗表，正是当年少。
大器能藏，待当富贵，功名还就。
暂试鸾栖，需期瓜约，未试经伦手。
料想黄扉须有分，看玺书飞到。
州县无劳，沙堤已筑，跃马长安道。
岁岁今朝，斑斓品戏，举觞称寿。
醉蓬莱·看梅腮妆腊
作者：无名氏
朝代：宋
体裁：词

看梅腮妆腊，柳眼缄春，小寒交候。蓂荚双开，庆生贤毓秀。早著蜚声，荣登鹗表，正是当年少。大器能藏，待当富贵，功名还就。暂试鸾栖，需期瓜约，未试经伦手。料想黄扉须有分，看玺书飞到。州县无劳，沙堤已筑，跃马长安道。岁岁今朝，斑斓品戏，举觞称寿。
醉蓬莱·见笋成新竹
作者：无名氏
朝代：宋
体裁：词

见笋成新竹，燕教雏飞，画堂清昼。
萱草榴花，遍小庭如绣。
角簟纱厨，葛巾葵扇，正麦秋时候。
玉尘生风，け然隐几，香蟠金兽。
又值生初，故乡何在，三楚云高，谩劳回首。
睡起情怀，况渊明止酒。
赖有宾朋，惠来相顾，尽一时英秀。
旋涤瑶觞，重歌金缕，与公同寿。
采桑子
作者：无名氏
朝代：宋

年年才到花时候，风雨成旬。不肯开晴，误却寻花陌上人。今朝报道天晴也，花已成尘。寄语花神。何似当初莫做春。
采桑子
作者：无名氏
朝代：宋
体裁：词

年年才到花时候，风雨经旬。不肯开晴，误却寻花陌上人。今朝报道天晴也，花已成尘。寄语花神。何似当初莫做春。
采桑子
作者：无名氏
朝代：宋

阳和欲报春来也，先上南枝。桃李休疑。折遍香梢人未知。黄昏小院谁攀折，疏影斜敧。半掩朱扉。旋嗅清香月下归。江南春信梅先赋，休道春迟。映竹开时。姑射仙人雪作肌。青楼且莫吹羌管，留劝金卮。折取南枝。香满名园蝶未知。南枝淡伫无妖艳，蜡蕊羞黄。争似红妆。不假施朱弄晓光。雪融日暖琼肌腻，酒晕生香。桃脸相当。尤笑桃花混众芳。幽芳莹白前村里，岂藉春工。胜尽群红。琼捻凝酥向不同。一声羌管愁人处，片片西东。睹此遗踪。不怨狂风怨马融。东君有意观群卉，故放争先。带露含烟。对月偏宜映水边。琼苞素蕊胭脂淡，雪后风前。堪赏堪怜。曾与歌楼佐管弦。群芳尽老园林烬，独有寒梅。探得春回。昨夜前村一朵开。轻盈雪里孤根秀，素脸香腮。羌管休催。留取琼葩佐酒杯。霜风漏泄春消息，折破孤芳。野兴彷徨。姑射神仙触处藏。新妆不假施朱粉，雪月交光。欲赠东皇。冷淡龙涎点点香。烟笼淡月寒宵永，悄悄帘栊。微度香风。几点梅开小院中。拥衾敧枕难成寐，萧寺初钟。雁响遥空。家在青山千万重。
采桑子 其一 蜡梅
作者：无名氏
朝代：宋

熔金脱得花钿小，点缀琼枝。月淡风微。露浥香肌自是奇。玉人呵手昂头剪，纤鬓边垂。似簇蜂儿。春入芳容不肯飞。
采桑子 其一 蜡梅
作者：无名氏
朝代：宋
体裁：词

镕金脱得花钿小，点缀琼枝。月淡风微。露浥香肌自是奇。玉人呵手昂头剪，纤鬓边垂。似簇蜂儿。春入芳容不肯飞。
采桑子·其一
作者：无名氏
朝代：宋
体裁：词

阳和欲报春来也，先上南枝。桃李休疑。折遍香梢人未知。黄昏小院谁攀折，疏影斜欹。半掩朱扉。旋嗅清香月下归。
采桑子·其二
作者：无名氏
朝代：宋

江南春信梅先赋，休道春迟。映竹开时。姑射仙人雪作肌。青楼且莫吹羌管，留劝金卮。折取南枝。香满名园蝶未知。
采桑子·其五
作者：无名氏
朝代：宋
体裁：词

东君有意观群卉，故放争先。带露含烟。对月偏宜映水边。琼苞素蕊胭脂淡，雪后风前。堪赏堪怜。曾与歌楼佐管弦。
采桑子·其八
作者：无名氏
朝代：宋
体裁：词

烟笼淡月寒宵永，悄悄帘栊。微度香风。几点梅开小院中。拥衾欹枕难成寐，萧寺初钟。雁响遥空。家在青山千万重。
采桑子·其六
作者：无名氏
朝代：宋
体裁：词

群芳尽老园林烬，独有寒梅。探得春回。昨夜前村一朵开。轻盈雪里孤根秀，腻脸香腮。羌管休催。留取琼葩佐酒杯。
采桑子·其四
作者：无名氏
朝代：宋

幽芳莹白前村里，岂藉春工。胜尽群红。琼捻凝酥向不同。一声羌管愁人处，片片西东。睹此遗踪。不怨狂风怨马融。
采桑子·南枝淡伫无妖艳
作者：无名氏
朝代：宋
体裁：词

南枝淡伫无妖艳，蜡蕊羞黄。争似红妆。不假施朱弄晓光。雪融日暖琼肌腻，酒晕生香。桃脸相当。尤笑桃花混众芳。
采桑子·年年才到花时候
作者：无名氏
朝代：宋
体裁：词

年年才到花时候，风雨成旬。
不肯开晴。
误却寻花陌上人。
今朝报道天晴也，花已成尘。
寄语花神。
何似当初莫做春。
采桑子·年年才到花时候
作者：无名氏
朝代：宋
体裁：词

年年才到花时候，风雨成旬。不肯开晴，误却寻花陌上人。
今朝报道天晴也，花已成尘。寄语花神，何似当初莫做春。
采桑子·幽芳莹白前村里
作者：无名氏
朝代：宋
体裁：词

幽芳莹白前村里，岂藉春工。
胜尽群红。
琼拈凝酥向不同。
一声羌管愁人处，片片西东。
睹此遗踪。
不怨狂风怨马融。
采桑子·江南春信梅先赋
作者：无名氏
朝代：宋
体裁：词

江南春信梅先赋，休道春迟。
映竹开时。
姑射仙人雪作肌。
青楼且莫吹羌管，留劝金卮。
折取高枝。
香满名园蝶未知。
采桑子·烟笼淡月寒宵永
作者：无名氏
朝代：宋
体裁：词

烟笼淡月寒宵永，悄悄帘栊。微度香风。几点梅开小院中。拥衾敧枕难成寐，萧寺初钟。雁响遥空。家在青山千万重。
采桑子·熔金脱得花钿小
作者：无名氏
朝代：宋
体裁：词

熔金脱得花钿小，点缀琼枝。月淡风微。露浥香肌自是奇。玉人呵手昂头翦，纤鬓边垂。似簇蜂儿。春入芳容不肯飞。
采桑子·群芳尽老园林烬
作者：无名氏
朝代：宋
体裁：词

群芳尽老园林烬，独有寒梅。探得春回。昨夜前村一朵开。轻盈雪里孤根秀，素脸香腮。羌管休催。留取琼葩佐酒杯。
采桑子·阳和欲报春来也
作者：无名氏
朝代：宋
体裁：词

阳和欲报春来也，先上南枝。桃李休疑。折遍香梢人未知。黄昏小院谁攀折，疏影斜敧。半掩朱扉。旋嗅清香月下归。
采桑子·霜风漏泄春消息
作者：无名氏
朝代：宋
体裁：词

霜风漏泄春消息，折破孤芳。野兴彷徨。姑射神仙触处藏。新妆不假施朱粉，雪月交光。欲赠东皇。冷淡龙涎点点香。
采桑子·飞琼欲赴瑶台宴
作者：无名氏
朝代：宋
体裁：词

飞琼欲赴瑶台宴，先具威仪。云驾霓衣。从者皆骑白凤飞。人间尽变为银海，此景偏奇。姑射冰姿。昨夜前村见一枝。
采莲令·重阳泪眼
作者：无名氏
朝代：宋
体裁：词

重阳泪眼，又早是、苦离肠。
野翁堂
作者：无名氏
朝代：宋
体裁：古风

朝市若山林，意适无远近。结庐在城郭，茅竹怀远韵。汉吏贵无华，鲁礼从先进。
金殿乐慢·驾紫鸾軿
作者：无名氏
朝代：宋
体裁：词

驾紫鸾軿。乘风缥缈游仙。红霓蘸影，近瑶池、鹤戏芝田。临蕙圃、饮琼泉。上萧台、遥瞻九天。对真人蕊书亲授，已向南宫住长年。
金盏倒垂莲
作者：无名氏
朝代：宋
体裁：词

依约疏林，见盈盈春意，几点霜蕤。应是东君，试手作芳菲。粉面倚、天风微笑，是日暖、雪已晴时。人静么凤翩翩，踏碎残枝。幽香浑无著处，甚一般雨露，独占清奇。淡月疏云，何处不相宜。陌上报春来也，但绿暗、青子离离。桃杏应仗先容，次第追随。
金盏倒垂莲·依约疏林
作者：无名氏
朝代：宋

依约疏林，见盈盈春意，几点霜蕤。
应是东君，试手作芳菲。
粉面倚、天风微笑，是日暖、雪已晴时。
人静么凤翩翩，踏碎残枝。
幽香浑无着处，甚一般雨露，独占清奇。
淡月疏云，何处不相宜。
陌上报春来也，但绿暗、青子离离。
桃杏应仗先容，次第追随。
金盏子令·嗺子
作者：无名氏
朝代：宋
体裁：词

东风报暖，到头嘉气渐融怡。巍峨凤阙，起鳌山万仞，争耸云涯。梨园子弟，齐奏新曲，半是埙篪。见满筵、簪绅醉饱，颂鹿鸣诗。
金盏子令·嗺子
作者：无名氏
朝代：宋
体裁：词

东风报暖，到头嘉气渐融怡。巍峨凤阙，起鳌山万仞，争耸云涯。梨园弟子，齐奏新曲，半是埙篪。见满筵、簪绅醉饱，颂鹿鸣诗。
金盏子慢/金盏子
作者：无名氏
朝代：宋
体裁：词

丽日舒长，正葱葱瑞气，遍满神京。九重天上，五云开处，丹楼碧阁峥嵘。盛宴初开，锦帐绣幕交横。应上元佳节，君臣际会，共乐升平。广庭。罗绮纷盈。动一部、笙歌尽新声。蓬莱宫殿神仙景。浩荡春光，逦迤玉城。烟收雨歇，天色夜更澄清。又千寻火树，灯山参差，带月鲜明。
金盏子慢·金盏子·丽日舒长
作者：无名氏
朝代：宋
体裁：词

丽日舒长，正葱葱瑞气，遍满神京。九重天上，五云开处，丹楼碧阁峥嵘。盛宴初开，锦帐绣幕交横。应上元佳节，君臣际会，共乐升平。广庭。罗绮纷盈。动一部、笙歌尽新声。蓬莱宫殿神仙景。浩荡春光，逦迤王城。烟收雨歇，天色夜更澄清。又千寻火树，灯山参差，带月鲜明。
金缕衣·贺新郎·帝遣司花女
作者：无名氏
朝代：宋
体裁：词

帝遣司花女。炯琼琚瑶佩，新来满空飞舞。飞到水晶宫阙处，还被六丁迎住。唤月娣、天孙说与。道是云溪新洞府，粲玉虹、拥出神仙宇。齐星汉，切云雾。朝来细把虹梁举。命日兄、催上金鸦，高高腾翥。云母卷帘三万数，不碍风斤月斧。真个是、去天尺五。恰则紫皇香案近，那砖花、院柳宜年少。双鬓绿，朝天去。
金缕词/贺新郎·寿宁化刘宰
作者：无名氏
朝代：宋

瑞气重闽宇。小春馀、璇霜避暖，敛威青女。一点阳和钟英气，崧岳今朝诞甫。正两荚、尚留蓂舞。应想宁川称寿处，听金笼、放鸽儿童语。愿千岁，祝慈父。君家自有安民谱。袖良规、时宽辔策，夜闲桴鼓。直赖汀南为保障，无复鼪鼯啸聚。果峻秩、升朝褒叙。治最行将书第一，去思碑、拟颂歌明府。飞诏趣，缀鸳鹭。
金缕词·贺新郎·瑞气重闽宇
作者：无名氏
朝代：宋
体裁：词

瑞气重闽宇。小春馀、璇霜避暖，敛威青女。一点阳和锺英气，崧岳今朝诞甫。正两荚、尚留蓂舞。应想宁川称寿处，听金笼、放鸽儿童语。愿千岁，祝慈父。君家自有安民谱。袖良规、时宽辔策，夜闲桴鼓。直赖汀南为保障，无复鼪鼯啸聚。果峻秩、升朝褒叙。治最行将书第一，去思碑、拟颂歌明府。飞诏趣，缀鸳鹭。
金菊对芙蓉·花则一名
作者：无名氏
朝代：宋
体裁：词

花则一名，种分三色，嫩红妖白娇黄。正清秋佳景，雨霁风凉。郊墟十里飘兰麝，潇洒处、旖旎非常。自然风韵，开时不惹，蝶乱蜂狂。携酒独揖蟾光。问花神何属，离兑中央。引骚人乘兴，广赋诗章。几多才子争攀折，嫦娥道，三种深香，状元红是，黄为榜眼，白探花郎。
金落索·风撼梧桐影碎
作者：无名氏
朝代：宋
体裁：词

风撼梧桐影碎。凄凉天气。
金钱子·昨夜金风
作者：无名氏
朝代：宋
体裁：词

昨夜金风，黄叶乱飘阶下。听窗前、芭蕉雨打。触处池塘，睹风荷凋谢。景色凄凉，总闲却、舞台歌榭。独倚阑干，惟有木犀幽雅。吐清香、胜如兰麝。似金垒妆成，想丹青难画。纤手折来，胆瓶中、一枝潇洒。
金鰲山善际寺题壁·其一
作者：无名氏
朝代：宋

牡砺滩头一艇横，夕阳多处待潮生。
与君不负登临约，同向金鰲背上行。
金鳌山善际寺题壁
作者：无名氏
朝代：宋
体裁：七言绝句

黄帽当年驾舳舻，东浮鲸海出三吴。中兴事业风波恶，好作君王坐右图。
钓台题壁
作者：无名氏
朝代：宋

生涯千顷水云宽，舒卷乾坤一钓竿。梦里偶然伸只脚，渠知天子是何官。
钓台题壁
作者：无名氏
朝代：宋

生涯千顷水云宽，舒卷干坤一钓竿。
梦裏偶然伸隻脚，渠知天子是何官。
钦宗皇帝导引一首·道宫
作者：无名氏
朝代：宋
体裁：词

鼎湖龙远，九祭毕嘉觞。遥望白云乡。箫笳凄咽离天阙，千仗俨成行。圣神昭穆盛重光。宝室万年藏。皇心追慕思无极，孝飨奉烝尝。
锦堂春·锦堂春慢
作者：无名氏
朝代：宋
体裁：词

腊雪初晴，冰销凝泮，寻幽闲赏名园。时向长亭登眺，倚遍朱阑。拂面严风冻薄，满阶前、霜叶声乾。见小台深处，数叶江梅，漏泄春权。百花休恨开晚，奈韶华瞬息，常放教先。非是东君私语，和煦恩偏。欲寄江南音耗，念故人、隔阔云烟。一枝赠春色，待把金刀，翦倩人传。
锦堂春·锦堂春慢·腊雪初晴
作者：无名氏
朝代：宋

腊雪初晴，冰销凝泮，寻幽闲赏名园。
时向长亭登眺，倚遍朱阑。
拂面严风冻薄，满阶前、霜叶声干。
见小台深处，数叶江梅，漏泄春权。
百花休恨开晚，奈韶华瞬息，常放教先。
非是东君私语，和煦恩偏。
欲寄江南音耗，念故人、隔阔云烟。
一枝赠春色，待把金刀，翦倩人传。
锦缠道·燕子呢喃
作者：无名氏
朝代：宋
体裁：词

燕子呢喃，景色乍长春昼。
睹园林、万花如绣。
海棠经雨胭脂透。
柳展宫眉，翠拂行人首。
向郊原踏青，恣歌携手。
醉醺醺、尚寻芳酒。
间牧童、遥指孤村道。
杏花深处，那里人家有。
镜中人·相思引·柳烟浓
作者：无名氏
朝代：宋
体裁：词

柳烟浓，梅雨润。
芳草绵绵离恨。
花坞风来几阵。
罗袖沾春粉。
独上小楼迷远近。
不见浣溪人信。
何处笛声飘隐隐。
吹断相思引。
长相思
作者：无名氏
朝代：宋

不思量。又思量。一点寒灯耿夜光。鸳衾闲半床。雨声长，漏声长。几阵斜风摇纸窗。如何不断肠。云垂垂。雨霏霏。只恐今年花事迟。不然孤负伊。燕飞飞。柳依依。有个人人倚翠扉。深攒双黛眉。雨如丝。柳如丝。织出春来一段奇。莺梭来往飞。酒如池。醉如泥。遮莫教人有醒时。雨晴都不知。燕成双。蝶成双。飞去飞来杨柳旁。问伊因底忙。绿纱窗，篆炉香。午梦惊回书满床。棋声春昼长。
长相思
作者：无名氏
朝代：宋
体裁：词

去年秋，今年秋，湖上人家乐复忧。西湖依旧流。吴循州，贾循州，十五年间一转头。人生放下休。
长相思
作者：无名氏
朝代：宋
体裁：词

好思量。转凄惶。挨到黄昏愈断肠。
长相思·不思量
作者：无名氏
朝代：宋
体裁：词

不思量。
又思量。
一点寒灯耿夜光。
鸳衾闲半床。
雨声长。
漏声长。
几阵斜风摇纸窗。
如何不断肠。
长相思·其一
作者：无名氏
朝代：宋

不思量。又思量。一点寒灯耿夜光。鸳衾闲半床。雨声长，漏声长。几阵斜风摇纸窗。如何不断肠。
长相思·其二
作者：无名氏
朝代：宋
体裁：词

云垂垂。雨霏霏。只恐今年花事迟。不然孤负伊。燕飞飞。柳依依。有个人人倚翠扉。深攒双黛眉。
长相思·其四
作者：无名氏
朝代：宋

燕成双。蝶成双。飞去飞来杨柳旁。问伊因底忙。绿纱窗，篆炉香。午梦惊回书满床。棋声春昼长。
长相思·其四
作者：无名氏
朝代：宋
体裁：词

燕成双。蝶成双。飞去飞来杨柳旁。问伊因底狂。绿纱窗，篆炉香。午梦惊回书满床。棋声春昼长。
长相思·去年秋
作者：无名氏
朝代：宋
体裁：词

去年秋。
今年秋。
湖上人家乐复忧。
西湖依旧流。
吴循州。
贾循州。
十五年前一转头。
人生放下休。
长相思·去年秋
作者：无名氏
朝代：宋

去年秋，今年秋，湖上人家乐复忧。西湖依旧流。吴循州，贾循州，十五年前一转头。人生放下休。
长相思·好思量
作者：无名氏
朝代：宋
体裁：词

好思量。
转凄惶。
捱到黄昏愈断肠。
长相思·晴也行
作者：无名氏
朝代：宋
体裁：词

晴也行。雨也行。雨也行时不似晴。天晴终快人。名也成。利也成。利也成时不似名。名成天下惊。
长相思·潇洒江梅春早处
作者：无名氏
朝代：宋
体裁：词

潇洒江梅春早处，天然一种两般奇。开花结子，何事恰同时。昨夜北枝开雪里，朝来青子又南枝。这般好事，消得付新词。
长相思·燕成双
作者：无名氏
朝代：宋
体裁：词

燕成双。蝶成双。飞去飞来杨柳旁。问伊因底忙。绿纱窗。篆炉香。午梦惊回书满床。棋声春昼长。
长相思·红满枝
作者：无名氏
朝代：宋
体裁：词

红满枝。
绿满枝。
宿雨厌厌睡起迟。
闲庭花影移。
忆归期。
数归期。
梦见虽多相见稀。
相逢知几时。
长相思·绣停针
作者：无名氏
朝代：宋
体裁：词

绣停针。泪盈盈。断肠梁燕语声频。
长相思·花满枝
作者：无名氏
朝代：宋
体裁：词

花满枝。柳满枝。眼底春光似旧时。燕归人未归。泪沾衣。酒沾衣。烦恼长多欢事稀。此情风月知。
长相思·雨如丝
作者：无名氏
朝代：宋
体裁：词

雨如丝。柳如丝。织出春来一段奇。莺梭来往飞。酒如池。醉如泥。遮莫教人有醒时。雨晴都不知。
闺怨
作者：无名氏
朝代：宋
体裁：七言绝句

有约未归蚕结局，小轩空度牡丹春。夜来拣尽鸳鸯茧，留织春衫寄远人。
阮郎归
作者：无名氏
朝代：宋
体裁：词

春风吹雨绕残枝。落花无可飞。小池寒渌欲生漪。雨晴还日西。帘半卷，燕双归。讳愁无奈眉。翻身整顿著残棋。沈吟应劫迟。
阮郎归
作者：无名氏
朝代：宋
体裁：词

春风吹雨绕残枝。落花无可飞。小池寒渌欲生漪。雨晴还日西。帘半捲，燕双归。讳愁无奈眉。翻身整顿著残棋。沈吟应劫迟。
阮郎归
作者：无名氏
朝代：宋

薄罗生色画酴醾。酴醾满架时。隔池贪看燕争泥。坠双红荔支。销金字，晚唐诗。夹纱团扇儿。自遮微雨傍花归。个情天得知。
阮郎归 其一 端五
作者：无名氏
朝代：宋

及妆时结薄衫儿。蒙金艾虎儿。画罗领抹襭裙儿。盆莲小景儿。香袋子，搐钱儿。胸前一对儿。绣帘妆罢出来时。问人宜不宜。
阮郎归·及妆时结薄衫儿
作者：无名氏
朝代：宋
体裁：词

及妆时结薄衫儿。
蒙金艾虎儿。
画罗领抹缬裙儿。
盆莲小景儿。
香袋子，搐钱儿。
胸前一对儿。
绣帘妆罢出来时。
问人宜不宜。
阮郎归·山池芳草绿初匀
作者：无名氏
朝代：宋
体裁：词

山池芳草绿初匀。柳寒眉尚颦。东风吹雨细如尘。一庭花脸皴。莺共蝶，怨还嗔。眼前无好春。这番天气杀愁人。人愁旋旋新。
阮郎归·无心傍照台
作者：无名氏
朝代：宋
体裁：词

无心傍照台。
阮郎归·春风吹雨绕残枝
作者：无名氏
朝代：宋

春风吹雨绕残枝。
落花无可飞。
小池寒渌欲生漪。
雨晴还日西。
帘半卷，燕双归。
讳愁无奈眉。
翻身整顿着残棋。
沈吟应劫迟。
阮郎归·春风吹雨绕残枝
作者：无名氏
朝代：宋
体裁：词

春风吹雨绕残枝，落花无可飞。小池寒渌欲生漪，雨晴还日西。
帘半卷，燕双归。讳愁无奈眉。翻身整顿着残棋，沉吟应劫迟。
阮郎归·端五
作者：无名氏
朝代：宋

及妆时结薄衫儿。蒙金艾虎儿。画罗领抹襭裙儿。盆莲小景儿。香袋子，搐钱儿。胸前一对儿。绣帘妆罢出来时。问人宜不宜。门儿高挂艾人儿。鹅儿粉扑儿。结儿缀着小符儿。蛇儿百索儿。纱帕子，玉环儿。孩儿画扇儿。奴儿自是豆娘儿。今朝正及时。
阮郎归·薄罗生色画酴醿
作者：无名氏
朝代：宋
体裁：词

薄罗生色画酴醿。酴醿满架时。隔池贪看燕争泥。坠双红荔支。销金字，晚唐诗。夹纱团扇儿。自遮微雨傍花归。个情天得知。
阮郎归·门儿高挂艾人儿
作者：无名氏
朝代：宋
体裁：词

门儿高挂艾人儿。鹅儿粉扑儿。结儿缀着小符儿。蛇儿百索儿。纱帕子，玉环儿。孩儿画扇儿。奴儿自是豆娘儿。今朝正及时。
降仙台·升烟既罢
作者：无名氏
朝代：宋
体裁：词

升烟既罢，良夜未晓，天步下神邱。
锵锵鸣玉佩，炜炜照金莲，杳蔼云裘。
彩仗初转，回龙驭、旌旆悠悠。
星影疏动与天流。
漏尽五更筹。
大明升，东海头。
杲杲灵曜，倒影射旗旒。
辇路具修。
葱郁瑞光浮。
归来双阙看御楼。
有仙鹤、衔书赦囚。
万方喜气，均祉福，播歌讴。
降仙台·星芒收采
作者：无名氏
朝代：宋
体裁：词

星芒收采，云容放晓，羲驭渐扬明。觚坛竣事，斋风袭、衮衣轻。銮路尘清。甘泉卤簿，祲威肃、回轸旋衡。千官道从粲簪缨。钧奏间韶英。瞻龙闱，近凤城。都人云会，芬茀夹道欢迎。宸极尊荣。卮玉庆熙成。琼楼天上起和声。布春泽，洪畅寰瀛。嵩呼万岁，鳌三抃、颂升平。
陵歌·真人地
作者：无名氏
朝代：宋
体裁：词

真人地，瑞应待圣时。巩原西。荥河会，润洛与瀍伊。众水萦回。嵩高映抱，几叠屏帏。秀岭参差。遥山群凤随。共瞻陵寝浮佳气，非烟朝暮飞。龟筮告前期。奠收玉斝，筵卷时衣。銮辂晓驾载龙旗。路逶迟。铃歌怨、画翣引华芝。雾薄风微。真游远、闭宝阁金扉。侍女悲啼。玉阶春草滋。露桃结子灵椿翠，青车何日归。衔恨望西畿。便房一锁，夜台晓无期。
陶公醉石
作者：无名氏
朝代：宋

五字高吟酒一瓢，庐山千古想风标。
至今门外青青柳，不为东风肯折腰。
雨中花·夜行船·我有五重深深愿
作者：无名氏
朝代：宋
体裁：词

我有五重深深愿。
第一愿、且图久远。
二愿恰如雕梁双燕。
岁岁后、长相见。
三愿薄情相顾恋。
第四愿、永不分散。
五愿奴留收园结果，做个人宅院。
雨中花慢
作者：无名氏
朝代：宋
体裁：词

梦破江南春信，渐入江梅，暗香初发。乞与横斜疏影，为怜清绝。梁苑相如，平生有赋，未甘华发。便广寒争遣，韶华惊怨，讵妨轻折。扬州二十四桥歌吹，不道画楼声歇。生怕有、江边一树，要堆轻雪。老去苦无欢事，凌波空有纤袜。恨无好语，何郎风味，定教谁说。
雨中花慢·宴阙倚栏郊外
作者：无名氏
朝代：宋
体裁：词

宴阙倚栏郊外，乍别芳姿，醉登长陌。渐觉联绵离绪，淡薄秋色。宝马频嘶，寒蝉晚、正伤行客。念少年踪迹。风流声价，泪珠偷滴。从前与、酒朋花侣，镇赏画楼瑶席。今夜里、清风明月，水村山驿。往事悠悠似梦，新愁苒苒如织。断肠望极。重逢何处，暮云凝碧。
雪梅香·其一
作者：无名氏
朝代：宋

岁将暮，云帆风卷正凄凉。见梅花呈瑞，素英澹薄含芳。千片逞姿向江国，一枝无力倚邻墙。凝眸望，昨夜前村，雅态难忘。争妍斗鲜洁，皓彩寒辉，冷艳溥香。姑射真人，更兼粉傅容光。梁苑奇才动佳句，汉宫娇态学严妆。无憀恨，独对光辉，别岸垂杨。
雪梅香·冻云深
作者：无名氏
朝代：宋
体裁：词

冻云深，六出瑶花满长空。渐飘来呈瑞，皑皑万里皆同。荒野枯冰竦欲折，小亭寒梅吐轻红。香清□，疏影横斜，照水熔熔。临风。传芳信，驿使来自，庾岭南峰。占早争先，总无粉蝶游蜂。妆点鲜妍汉宫里，羌笛呜咽画楼东。赏南枝，倚阑凝望，时见征鸿。
雪梅香·岁将暮
作者：无名氏
朝代：宋
体裁：词

岁将暮，云帆风卷正凄凉。见梅花呈瑞，素英澹薄含芳。千片逞姿向江国，一枝无力倚邻墙。凝眸望，昨夜前村，雅态难忘。争妍斗鲜洁，皓彩寒辉，冷艳清香。姑射真人，更兼粉傅容光。梁苑奇才动佳句，汉宫娇态学严妆。无憀恨，独对光辉，别岸垂杨。
霜叶飞
作者：无名氏
朝代：宋
体裁：词

故宫秋晚馀芳尽，轻阴闲淡池阁。凤泥银暗玳纹花，卷断肠帘幕。渐砌菊、遗金谢却，芙蓉才共清霜约。半弄蕊、冰绡波浅，拂胭脂、翠琼连并彫萼。应是曾倚东君，纵艳姿轻盈，映损丹杏红药。旋成深妒，判与西风，任从开落。况衰晚、渊明意薄。重阳羞对吟酌。待说与江梅，早傅粉匀香，慰伊萧索。
霜叶飞
作者：无名氏
朝代：宋

故宫秋晚馀芳尽，轻阴闲淡池阁。风泥银暗玳纹花，卷断肠帘幕。渐砌菊、遗金谢却，芙蓉才共清霜约。半弄蕊、冰绡波浅，拂胭脂、翠琼连并雕萼。应是曾倚东君，纵艳姿轻盈，映损丹杏红药。旋成深妒，判与西风，任从开落。况衰晚、渊明意薄。重阳羞对吟酌。待说与江梅，早傅粉匀香，慰伊萧索。
霜叶飞·故宫秋晚馀芳尽
作者：无名氏
朝代：宋
体裁：词

故宫秋晚馀芳尽，轻阴闲淡池阁。凤泥银暗玳纹花，卷断肠帘幕。渐砌菊、遗金谢却，芙蓉才共清霜约。半弄蕊、冰绡波浅，拂胭脂、翠琼连并雕萼。应是曾倚东君，纵艳姿轻盈，映损丹杏红药。旋成深妒，判与西风，任从开落。况衰晚、渊明意薄。重阳羞对吟酌。待说与江梅，早傅粉匀香，慰伊萧索。
霜天晓角·一声阿鹊
作者：无名氏
朝代：宋

一声阿鹊。
人在云西角。
信有黄昏风雨，孤灯酒、不禁酌。
错错。
谁误着。
明知明做却。
颇寄香笺归去，教看了、细揉嚼。
霜天晓角·一声阿鹊
作者：无名氏
朝代：宋
体裁：词

一声阿鹊。人在云西角。信有黄昏风雨，孤灯酒、不禁酌。错错。谁误著。明知明做却。颇寄香笺归去，教看了、细揉嚼。
霜天晓角·此下原有促拍满路花西风吹渭水一
作者：无名氏
朝代：宋

世事促促。莫劳心役役。弃尘早归林下，盖个低低茅屋。映窗疏竹。洒洒风生玉。万叠青山为友，那管桑田翻覆。
霜天晓角·浮生碌碌
作者：无名氏
朝代：宋

浮生碌碌。尽飘流世欲。空恁苦争活计，被情爱海没。梦中竞利禄。谩俦机狡，纵有百般荣贵，谁念光阴迅速。
青玉案
作者：无名氏
朝代：宋
体裁：词

人生南北如岐路。世事悠悠等风絮。造化小儿无定据。翻来覆去，倒横直竖，眼见都如许。伊周功业何须慕。不学渊明便归去。坎止流行随所寓。玉堂金马，竹篱茅舍，总是无心处。
青玉案·人生南北如歧路
作者：无名氏
朝代：宋
体裁：词

人生南北如歧路。世事悠悠等风絮。造化小儿无定据。翻来覆去，倒横直竖，眼见都如许。伊周功业何须慕。不学渊明便归去。坎止流行随所寓。玉堂金马，竹篱茅舍，总是无心处。
青玉案·年年社日停针线
作者：无名氏
朝代：宋

年年社日停针线。
怎忍见、双飞燕。
今日江城春已半。
一身犹在，乱山深处，寂寞溪桥畔。
春衫着破谁针线。
点点行行泪痕满。
落日解鞍芳草岸。
花无人戴，酒无人劝，醉也无人管。
青玉案·彤云黯黯寒云绕
作者：无名氏
朝代：宋
体裁：词

彤云黯黯寒云绕。
青玉案·更憔悴、羞人见
作者：无名氏
朝代：宋
体裁：词

更憔悴、羞人见。
青玉案·柳阴花底春将半
作者：无名氏
朝代：宋
体裁：词

柳阴花底春将半。吹不断、祥烟散。何处绮罗丝竹乱。天孙星里，老人星畔，昨夜光芒现。绿衣好把斑衣换。照新渥、金花满。酌斗深深频祝愿。凤池它日，莺花此景，春酒年年劝。
青玉案·此下原有青玉案一从东别长安道一首
作者：无名氏
朝代：宋

无为大道人难晓。只为工夫少。猛悟回光常返照。三田之内，六府之中，尘垢频频扫。诸缘断处清怀抱。一点虚灵自耀。认得玄元清静道。百关调畅，一性圆明，得出游仙岛。
青玉案·红娇绿软芳菲遍
作者：无名氏
朝代：宋
体裁：词

红娇绿软芳菲遍。正荏苒、春方半。帘幕任垂花影乱。年年此日，月娥仙子，来赴瑶池宴。绮罗暗帘成行满。尽酌金樽十分劝。愿指松椿为寿算。北堂深处，朱颜绿鬓，赢得此身强健。
青玉案·钉鞋踏破祥符路
作者：无名氏
朝代：宋
体裁：词

钉鞋踏破祥符路。似白鹭、纷纷去。试盝幞头谁与度。八厢儿事，两员直殿，怀挟无藏处。时辰报尽天将暮。把笔胡填备员句。试问闲愁知几许。两条脂烛，半盂馊饭，一阵黄昏雨。
青玉案·青螺江上梅花暮
作者：无名氏
朝代：宋
体裁：词

青螺江上梅花暮。有姑射、神仙侣。剩把明珠倾满斛。老仙源委，玉妃风韵，真是欺蛮素。彩鸾齐跨山中去。浑似天台旧时路。试问风流春几许。芳心嫩叶，如今时候，好景才三五。
青门怨
作者：无名氏
朝代：宋

月痕烟景。远思孤影。旧梦云飞，离魂冰冷。脉脉恨满东风。对孤鸿。翠珠尘冷香如雾。人何许。心逐章台絮。夜深酒醒，烛暗独倚危楼。为谁愁。
青门怨·月痮烟景
作者：无名氏
朝代：宋
体裁：词

月痮烟景。
远思孤影。
旧梦云飞，离魂冰冷。
脉脉恨满东风。
对孤鸿。
翠珠尘冷香如雾。
人何许。
心逐章台絮。
夜深酒醒烛暗，独倚危楼。
为谁愁。
鞓红
作者：无名氏
朝代：宋
体裁：词

粉香尤嫩，衾寒可惯。怎奈向、春心已转。玉容别是，一般闲婉。悄不管、桃红杏浅。月影帘栊，金堤波面。渐细细、香风满院。一枝折寄，故人虽远，辄莫使、江南信断。
鞓红
作者：无名氏
朝代：宋
体裁：词

粉香尤嫩，衾寒可惯。怎奈向、春心已转。玉容别是，一般闲婉。悄不管、桃红香浅。月影帘栊，金琼波面。渐细细、香风满院。一枝折寄，故人虽远，辄莫使、江南信断。
项羽庙灾
作者：无名氏
朝代：宋
体裁：七言绝句

嬴秦久矣酷斯民，羽入关中又火秦。父老莫嗟遗庙毁，咸阳三月是何人。
题严陵钓台
作者：无名氏
朝代：宋

范蠡忘名载西子，介推逃蹟累山樊。
先生政尔无多事，聊把渔竿坐水村。
题严陵钓台
作者：无名氏
朝代：宋

范蠡忘名载西子，介推逃迹累山樊。先生政尔无多事，聊把渔竿坐水村。
题丹阳玉乳泉壁
作者：无名氏
朝代：宋

骑马出门三月暮，杨花无奈雪漫天。
客情最苦夜难度，宿处先寻无杜鹃。
题刘武僖题名后
作者：无名氏
朝代：宋
体裁：七言绝句

一入侯门海样深，漫留名字恼行人。夜来彷佛高唐梦，犹恐行云意未真。
题司马悔桥
作者：无名氏
朝代：宋
体裁：古风

道书司马悔，福地在天台。兹山秀盘古，亿载青崔嵬。如何越中志，纪载殊未该。浪云唐子微，曾过兹桥来。奉诏悔轻出，欲勒俗驾回。至今名字存，修梁架岩隈。图谍已太戾，土俗尤疏哉。以悔明兹桥，大字标板牌。流传愈讹舛，云笈君试开。
题壁
作者：无名氏
朝代：宋
体裁：诗

一团茅草乱蓬蓬，蓦地烧天蓦地空。
争似满炉煨榾柮，慢腾腾地暖烘烘。
题壁
作者：无名氏
朝代：宋

山行险而修，老我骖且羸。
独驱六月暑，蹑此千仞梯。
世故不贷人，牵去復挽归。
茗盌参世味，甘苦常相持。
白云抱溪石，令人心愧之。
岂无趺座处，逸固不疗饥。
大叫天上人，凉风为吹衣。
题壁
作者：无名氏
朝代：宋

山行险而脩，老我骖且羸。独驱六月暑，蹑此千仞梯。世故不贷人，牵去复挽归。茗盌参世味，甘苦常相持。白云抱溪石，令人心愧之。岂无趺座处，逸固不疗饥。大叫天上人，凉风为吹衣。
题壁
作者：无名氏
朝代：宋
体裁：古风

山行险而脩，老我骖且羸。独驱六月暑，蹑此千仞梯。世故不贷人，牵去复挽归。茗碗参世味，甘苦常相持。白云抱溪石，令人心愧之。岂无趺座处，逸固不疗饥。大叫天上人，凉风为吹衣。
题壁
作者：无名氏
朝代：宋
体裁：五言绝句

猛风拔大树，其树根已露。上有寄生草，青青犹未寤。
题壁
作者：无名氏
朝代：宋
体裁：七言绝句

白塔桥边卖地经，长亭短驿甚分明。如何祇说临安路，不较中原有几程。
题太和楼壁
作者：无名氏
朝代：宋

太和酒楼三百间，大槽昼夜声潺潺。千夫承糟万夫瓮，有酒如海糟如山。铜锅镕尽龙山雪，金波涌出西湖月。星宫琼浆天下无，九酝仙方谁漏泄。皇都春色满钱塘，苏小当垆酒倍香。席分珠履三千客，后列金钗十二行。一座行觞歌一曲，楼东声断楼西续。就中茜袖拥红牙，春葱不露人如玉。今年和气光华夷，游人不醉终不归。金貂玉尘宁论价，对月逢花能几时。有个酒仙人不识，幅巾大袖豪无敌。醉后题诗自不知，但见龙蛇满东壁。
题太和楼壁
作者：无名氏
朝代：宋

太和酒楼三百间，大槽昼夜声潺潺。
千夫承糟万夫瓮，有酒如海糟如山。
铜锅镕尽龙山雪，金波涌出西湖月。
星宫琼浆天下无，九醖仙方谁漏泄。
皇都春色满钱塘，苏小当垆酒倍香。
席分珠履三千客，后列金钗十二行。
一座行觞歌一曲，楼东声断楼西续。
就中茜袖拥红牙，春葱不露人如玉。
今年和气光华夷，游人不醉终不归。
金貂玉尘宁论价，对月逢花能几时。
有箇酒仙人不识，幅巾大袖豪无敌。
醉后题诗自不知，但见龙蛇满东壁。
题太行山石壁
作者：无名氏
朝代：宋

太行千里连芳草，独酌一杯天地小。醉卧花间人不知，黄莺啼破春山晓。
题太行山石壁
作者：无名氏
朝代：宋

太行千里连芳草，独酌一杯天地小。
醉卧花间人不知，黄鶑啼破春山晓。
题宁海瀛岩
作者：无名氏
朝代：宋

温台万丘壑，走遍成重胝。
佳山落床头，咫尺反不知。
我闻野老说，山乃神石移。
蓬莱本三峰，一峰今失之。
上干云霓秀，下压鳌背欹。
夜半见海日，紫晕开咸池。
魑魅着老木，狂鼯向人啼。
危亭无遗栋，绝壁无旧题。
夫子勇过我，竦身敢独跻。
我病不能从，梦寐常追随。
秋风海上来，霜清鲈正肥。
行寻越溪鞅，肃此世尘鞿。
题宜兴迎华驿
作者：无名氏
朝代：宋
体裁：七言律诗

家问不来秋夜长，白鸥眠处倚牙樯。风摇湖水动山影，天压陇云低雁行。菊老过时犹嚼蕊，鱼逃无水尚鸣榔。洗兵马诏何时下，免遣农夫坐女墙。
题寝宫诗
作者：无名氏
朝代：宋
体裁：七言绝句

农桑不扰岁常登，边将无功吏不能。四十二年如梦过，东风吹泪洒昭陵。
题岳阳飞吟亭
作者：无名氏
朝代：宋
体裁：七言绝句

觅官千里赴神京，钟老相传盖更倾。未必无心唐事业，金丹一粒误先生。
题峻极中院法堂壁
作者：无名氏
朝代：宋

一团茅草乱蓬蓬，蓦地烧天蓦地空。争似满炉煨榾？，慢腾腾地热烘烘。
题峻极中院法堂壁
作者：无名氏
朝代：宋
体裁：七言绝句

一团茅草乱蓬蓬，蓦地烧天蓦地空。争似满炉煨榾�，慢腾腾地热烘烘。
题峻极中院法堂壁
作者：无名氏
朝代：宋

一团茅草乱蓬蓬，蓦地烧天蓦地空。
争似满炉煨榾𣔻，慢腾腾地热烘烘。
题旌忠亭·其一
作者：无名氏
朝代：宋

转战谯门日再晡，空拳犹自把戈鈇。
身垂虎口方安坐，命弃鸿毛更疾呼。
柱下杲卿存断节，袴间杵臼得遗孤。
可怜三尺英雄气，不愧山西士大夫。
题旌忠亭·其二
作者：无名氏
朝代：宋
体裁：七言律诗

贼壮兵孤众胆惊，忠臣此日见专城。负君罪大宁如死，守土诚坚不问生。报国寸心无自愧，呼天浩气几时平。潺湲多少英雄泪，千古封江不断声。
题景星壁
作者：无名氏
朝代：宋
体裁：七言绝句

陌上春风破酒颜，马头珠络响珊珊。归来院落已深夜，满地月明花影寒。
题桃源
作者：无名氏
朝代：宋

忽入桃源景可猜，莫非道士亦曾栽。舟行溯水沿溪进，花映清流夹岸开。石涧有岐封碧草，洞门无俗长苍苔。方知此景非人世，岩谷幽深少客来。舍舟入洞夕阳斜，得见方村八九家。林锁山环藏屋宇，鸡鸣犬吠隐烟霞。宁知门有今朝客，可使灯开昨夜花。共喜相邀询动止，呼童汲水煮仙茶。远近人家尽见招，小童环立总垂髫。玄冰满椀侵肌爽，绛雪堆盘入口消。山内不知今晋代，座中犹自问秦朝。夜深时向花前立，遥见双株合凤箫。忆前复入武陵溪，野水微茫烟树迷。岩闭不闻仙犬吠，山深惟听鹧鸪啼。神仙悬隔今非昔，乌兔循环东复西。应向洞中存隐迹，芳名留与后人题。
题桃源·其一
作者：无名氏
朝代：宋

忽入桃源景可猜，莫非道士亦曾栽。
舟行泝水沿溪进，花映清流夹岸开。
石涧有岐封碧草，洞门无俗长苍苔。
方知此景非人世，岩谷幽深少客来。
题桃源·其一
作者：无名氏
朝代：宋

忽入桃源景可猜，莫非道士亦曾栽。舟行溯水沿溪进，花映清流夹岸开。石涧有岐封碧草，洞门无俗长苍苔。方知此景非人世，岩谷幽深少客来。
题桃源·其三
作者：无名氏
朝代：宋

远近人家尽见招，小童环立总垂髫。玄冰满椀侵肌爽，绛雪堆盘入口消。山内不知今晋代，座中犹自问秦朝。夜深时向花前立，遥见双株合凤箫。
题桃源·其三
作者：无名氏
朝代：宋
体裁：七言律诗

远近人家尽见招，小童环立总垂髫。玄冰满碗侵肌爽，绛雪堆盘入口消。山内不知今晋代，座中犹自问秦朝。夜深时向花前立，遥见双株合凤箫。
题桃源·其二
作者：无名氏
朝代：宋

舍舟入洞夕阳斜，得见方村八九家。林锁山环藏屋宇，鸡鸣犬吠隐烟霞。宁知门有今朝客，可使灯开昨夜花。共喜相邀询动止，呼童汲水煮仙茶。
题桃源·其二
作者：无名氏
朝代：宋

舍舟入洞夕阳斜，得见方村八九家。
林锁山环藏屋宇，鸡鸣犬吠隠烟霞。
宁知门有今朝客，可使灯开昨夜花。
共喜相邀询动止，呼童汲水煮仙茶。
题桃源·其四
作者：无名氏
朝代：宋

忆前复入武陵溪，野水微茫烟树迷。岩闭不闻仙犬吠，山深惟听鹧鸪啼。神仙悬隔今非昔，乌兔循环东复西。应向洞中存隐迹，芳名留与后人题。